title: Fiumen vapaavaltio

text: Italian antauduttua toisessa maailmansodassa Rijekan kysymys nousi taas ajankohtaiseksi. Vuonna 1944 ryhmä asukkaita julkisti "Liburnia Memorandumin", jossa esitettiin liittovaltion muodostamista Rijekan, Sušakin ja Bistrican maakunnista sekä Krkin, Cresin ja Lošinjin saarista. Pakolaishallituksen presidentti Zanella tavoitteli kuitenkin yhä vapaavaltion uudelleenperustamista.


title: Fiumen vapaavaltio

text: Kommunistisen Jugoslavian viranomaiset, jotka vapauttivat kaupungin Saksan miehityksestä 3. toukokuuta 1945, torjuivat nämä hankkeet. Vuoden 1947 Pariisin rauhansopimuksen perusteella Rijeka ja Istria liitettiin virallisesti osaksi Kroatiaa ja Jugoslaviaa.


title: Fiumen vapaavaltio

text: " Virtuaalinen Rijekan vapaavaltio " on Rijekaan (nyky-Kroatiaan) perustettu nykyaikainen mikrovaltio, joka pyrkii elvyttämään perinteet ja saamaan alkuperäisen Fiumen vapaavaltion perustetuksi uudelleen.


title: Fiumen vapaavaltio

text: Suuri määrä Rijekan asukkaita lähti aikoinaan maanpakoon kansallisista tai aatteellisista syistä. He ovat perustaneet Vapaa Rijeka -kaupunkeja ympäri maailman.


title: Fiumen vapaavaltio

text: Rijekan kaupungin symboli, kaksipäinen kotka, jonka käyttö oli kielletty sekä fasistisen että kommunistisen hallinnon aikana, otettiin uudelleen käyttöön vuonna 1998.


title: Kyproksen jalkapallomaajoukkue

text: Kyproksen jalkapallomaajoukkue edustaa Kyproksen tasavaltaa kansainvälisissä jalkapallomaaotteluissa. Se on Euroopan jalkapalloliiton jäsen, muttei ole koskaan esiintynyt Euroopan- tai maailmanmestaruuskilpailuiden lopputurnauksessa. Joukkueen päävalmentajana toimii Angelos Anastasiadis.


title: Kyproksen jalkapallomaajoukkue

text:
Kypros hyväksyttiin Kansainvälisen jalkapalloliiton jäseneksi vuonna 1948 ja pelasi ensimmäisen maaottelunsa 23. heinäkuuta 1949 Tel Avivissa Israelia vastaan. Ottelu päättyi tasan 3–3. Vuoden 2002 EM-karsinnoissa maa yllätti voittamalla Espanjan 3–2.
__notoc__


title: Turkmenistanin vaakuna

text: Turkmenistanin vaakuna on Turkmenistanin kansallistunnus lipun ja kansallislaulun ohella. Se otettiin käyttöön maan itsenäistyttyä Neuvostoliitosta vuonna 1991. Kahdeksan vihreää kolmiota muodostavat Rub el Hizbin tähden ۞ , joka on islamin uskon symboli. Kuunsirppi vaakunan yläreunassa on tyypillinen turkkilainen symboli, joka edustaa myös tulevaisuudentoivoa. Viisi valkoista tähteä edustavat Turkmenistanin viittä maakuntaa.


title: Turkmenistanin vaakuna

text: Vaakunan keskellä on punainen kiekko, jota reunustavat vehnäntähkät. Kiekossa on viisi mattokuviota ja pienempi sininen kiekko, johon on kuvattu hevonen. Kuviot edustavat Turkmenistanin viittä suurta heimoa, hevonen taas on turkmenistanilainen Ahaltekhevonen. Suuri osa vaakunan elementeistä on kuvattu myös Turkmenistanin lippuun.


title: Väärälänperä

text: Väärälänperä on Kempeleen kunnassa, lähellä Oulun kaupungin rajaa sijaitseva alue. Alueen asutus on keskittynyt Kokkokankaantien varteen. Alueella on perinteistä maanviljelysmaisemaa sekä uudenlaista taajama-asutusta. Väärälänperällä sijaitsee Ouluntullin palvelualue.


title: Kurt Moll

text: Kurt Moll (11. huhtikuuta 1938 – 5. maaliskuuta 2017) oli saksalainen oopperalaulaja, jonka ääniala oli basso.


title: Kurt Moll

text: Moll syntyi Buirissa, lähellä Kölniä Saksassa. Hän oli lapsena lupaava sellisti ja keskittyi vasta koulunsa kuoronjohtajan innoittamana lauluun, jota hänelle opetti Köln Hochschule für Musikissa Emmy Müller.


title: Kurt Moll

text: Moll liittyi Kölnin oopperaan 20-vuotiaana ja esiintyi siellä vuoteen 1961. Hän lauloi kolme vuotta Mainzissa ja viisi vuotta Wuppertalissa. Vuonna 1969 hän sai kiinnityksen Hampurin valtionoopperaan, ja sittemmin hän esiintyi lukuisissa Euroopan merkittävimmissä oopperataloissa.


title: Kurt Moll

text: Moll teki Yhdysvaltain-debyyttinsä San Franciscossa vuonna 1974, jolloin hänellä oli rooli Richard Wagnerin oopperassa "Parsifal". Hän lopetti esiintymiset 31. heinäkuuta 2006 ja asettui asumaan Kölniin.


title: Alberto Cisolla

text: Alberto Cisolla (s. 10. lokakuuta 1977) on italialainen lentopalloilija, joka pelaa nykyisin Lube Maceratan joukkueessa Italiassa.


title: Alberto Cisolla

text: Cisolla pelasi pitkään kotikaupunkinsa Trevision Sisley Volleyn joukkueessa. Hän aloitti lentopallon 1990 seuraten veljeänsä Sisleyn juniorijoukkueeseen. Cisolla osoittautui nousevaksi tähdeksi ja voitti 3 junioreiden maailmanmestaruutta: alle 16-, 18- ja 20 -vuotiaissa. Hänen ensimmäinen esiintymisensä Sisleyn edustusjoukkueessa oli 1996, mutta vasta vuonna 2002, monen kovan harjoittelukauden jälkeen Cisolla pääsi näyttämään taitonsa Sisleyn aloituskokoonpanossa. Nykyiseen joukkueeseensa Lubeen Cisolla siirtyi vuonna 2009.


title: Alberto Cisolla

text: Cisolla on marraskuusta 2000 lähtien pelannut Italian maajoukkuessa. Kausi 2005 oli hänelle erittäin tärkeä, sillä Cisolla pääsi ensimmäistä kertaa aloituskuusikkoon euroopanestaruuskisoissa. Kisat olivat Cisollalle todellinen menestys, sillä Italian joukkue voitti Euroopan mestaruuden ja Cisolla valittiin kisojen parhaimmaksi pelaajaksi.


title: Ala-Temmes

text: Ala-Temmes on kylä Limingan kunnassa valtatie 4:n varressa, noin 10 kilometrin päästä kunnan keskustasta ja noin 30 kilometrin päästä Oulusta.


title: Ala-Temmes

text: Kylän halki virtaa Temmesjoki. Kylästä löytyvät muun muassa vanhainkoti, peruskoulu ja kyläkauppa, jonka yhteydessä SEO:n huoltoasema.


title: Ala-Temmes

text: Kylästä lähtee tieyhteys Ketunmaahan sekä seututie 827, joka johtaa 5 kilometrin päässä olevalle Tyrnävän kirkonkylälle ja siitä eteenpäin Muhokselle.


title: Jan Lammers

text: Johannes "Jan" Lammers (s. 2. kesäkuuta 1956 Zandvoort, Alankomaat) on entinen Formula 1 -kuljettaja. Hän osallistui yhteensä 41 kilpailuun saavuttamatta kuitenkaan yhtään pistettä. Hän ajoi myös sarjan ulkopuolisissa kilpailuissa.


title: Jan Lammers

text: Voitettuaan Euroopan Formula 3 -mestaruuden vuonna 1978 Lammers sai kuljettajan paikan seuraavana vuonna kuninkuusluokassa Shadow-tallista. Paras saavutus kaudelta oli Kanadan GP:n yhdeksäs sija.


title: Jan Lammers

text: Kausina 1980 ja 1981 hän kilpaili ATS ja Ensign -talleista saavuttamatta ainuttakaan pistettä.


title: Jan Lammers

text: Kausi 1982 oli Lammersille pettymys, koska hän pääsi vain kertaalleen kilpailuun mukaan, mutta silloinkin oli tyytyminen keskeytykseen.


title: Jan Lammers

text: Kilpailukyvyttömien autojen vuoksi Lammers siirtyi ajamaan Le Mansin 24 tunnin ajoja, joissa voitti vuonna 1988 Jaguarilla. Hän ajoi myös Daytonan 24 tunnin ajoja, joissa voitti kahdesti.


title: Jan Lammers

text: Lammers teki kymmenen vuoden tauon jälkeen paluun ykkösiin ajamalla kauden 1992 kaksi viimeistä kilpailua March -tallissa. Hänestä tuli samalla pisimmän tauon kahden kilpailun välillä pitänyt kuljettaja. Hänellä oli myös sopimus kaudelle 1993, mutta talli ajautui konkurssiin ennen sen alkua.


title: Jan Lammers

text:
Lammers ajaa edelleen, mutta hän on myös toiminut Hollannin joukkuetallin päällikkönä A1 Grand Prix -sarjassa sekä voittanut FIA Sports Car -titelin vuonna 2003.
Kaudesta 2017 alkaen Lammers on kilpaillut European Le Mans Series kestävyyskilpailuissa LMP2 luokassa Racing Team Nederlandin väreissä.


title: Pyhän Markuksen kirkko (Belgrad)

text: Pyhän Markuksen kirkko () on ortodoksinen kirkkorakennus Serbian pääkaupungissa Belgradissa. Se sijaitsee Tašmajdanin puiston alueella, lähellä Serbian parlamenttitaloa. Kirkko rakennettiin vuosina 1931–1940 vuonna 1835 valmistuneen vanhemman kirkon paikalle. Serbialaisbysanttista tyyliä edustavan kirkon suunnittelusta vastasivat Peter ja Branko Krstić.


title: Lapinkangas (Liminka)

text: Lapinkangas on kylä Limingan kunnassa. Kylä sijaitsee valtatien 8 ja kantatien 86 läheisyydessä, noin viiden kilometrin päässä kunnan keskustaajamasta. Kylästä on tieyhteys Ketunmaahan.


title: Lapinkangas (Liminka)

text: Näyttelijä Leo Lastumäki oli syntyjään Lapinkankaalta.


title: Serbske Nowiny

text: Serbske Nowiny on yläsorbin kielellä viidesti viikossa julkaistava sanomalehti. Lehteä alettiin julkaista vuonna 1920, mutta vuonna 1937 natsi-Saksassa se pantiin kieltoon. Vuonna 1947 sen julkaisua jatkettiin uudella nimellä Nowa Doba, ja vuonna 1990 lehden nimi muutettiin takaisin Serbske Nowinyksi. Sanomalehti toimii puolestapuhujana sorbeille kaksikielisellä Lausitzin alueella Saksassa edistäen sorbin kielen käyttöä ja kehitystä. Serbske Nowiny -lehteä julkaisee sorbinkielinen kustantamo Ludowe Nakładnistwo Domowina. Samainen kustantamo julkaisee myös Nowy Casnik -lehteä alasorbin kielellä.


title: Palais Holnstein

text: Palais Holnstein on kulttuurihistoriallinen rakennus Münchenissä, Saksan Baijerissa. Rakennuksen on suunnitellut arkkitehti François de Cuvilliés. Rakennuksen rakennustyöt käynnistettiin vuonna 1733, ja ne saatiin päätökseen vuonna 1737. Rakennus rakennettiin Sophie Caroline von Ingenheimille, vaaliruhtinas Karl Albertin rakastajattarelle. Interiöörin koristelusta on vastannut saksalainen Johann Baptist Zimmermann. Vuodesta 1818 lähtien rakennus on toiminut Münchenin ja Freisingin arkkipiispan residenssinä.


title: Arcus

text: Arcus (latinaa, ’kaari, riemukaari’) on Kotkan Lyseon lukion jugendtyylinen päärakennus Kotkansaarella osoitteessa Kirkkokatu 15. Sen on suunnitellut Arkkitehtuuritoimisto Usko Nyström–Albert Petrelius–Vilho Penttilä ja se valmistui vuonna 1905. Rakennukseen muutti vuonna 1896 perustettu Kotkan suomalainen yhteiskoulu, sittemmin Kotkan lyseo.


title: Art house

text: Art house tarkoittaa seuraavia:


title: Pasi Ruohonen

text: Pasi Antero Ruohonen (s. 20. huhtikuuta 1970 Pori) on suomalainen laulaja ja ääninäyttelijä.


title: Pasi Ruohonen

text: Porissa syntynyt Ruohonen on tehnyt äänitöitä ja musiikkia vuodesta 1992. Hän opiskeli Helsingin Pop & Jazz Konservatoriossa. Ruohonen esiintyi muun muassa "Tuttu Juttu Show'ssa" vuonna 1997 vierailevana artistina.


title: Pasi Ruohonen

text: Pasi Ruohonen on naimisissa. Hänellä on kolme lasta, joista yksi on rap-artisti View eli Juuso Ruohonen.


title: 15 GT Golden Turpo

text: 15 GT Golden Turpo on suomalaisen Popeda-yhtyeen ensimmäinen kokoelmalevy, joka julkaistiin vuonna 1986. Levyn LP-version mukana jaettiin "Huilut suorina" -livealbumia. C-kasettiversiossa kokoelmakappaleet ovat A-puolella ja live-osuus ("Huilut suorina") on B-puolella.


title: Aavikkopikkumarsu

text: Aavikkopikkumarsu eli etelänpikkumarsu ("Microcavia australis") on eteläamerikkalainen pieni jyrsijä.


title: Aavikkopikkumarsu

text: Aikuinen aavikkopikkumarsu painaa noin 200–350 grammaa ja on 17–25 senttimetriä pitkä. Se on väriltään harmahtavan ruskea, silmät ovat suuret ja tummat.


title: Aavikkopikkumarsu

text: Aavikkopikkumarsua tavataan Argentiinassa, Chilessä ja Boliviassa. Se viihtyy puoliaavikolla.


title: Gliooma

text: Gliooma on keskushermoston kasvain, joka saa alkunsa hermotukisoluista eli gliasoluista. Glioomia esiintyy yleensä aivoissa ja harvemmin selkäytimessä. Gliooma on yleisin aivosyövän tyyppi.


title: Gliooma

text: Gliooman tyyppi riippuu siitä, mistä soluista kasvain saa alkunsa. Glioomatyypit ovat seuraavat:


title: Gliooma

text: Glioomia tavataan neurofibromatoosi -nimisessä perinnöllisessä oireyhtymässä, jota on kahta tyyppiä: NF1 ja NF2. Sairaudessa glioomia muodostuu tavallisimmin iholle, jonka pintaan ne muodostavat kovahkon kasvaimen. Glioomia syntyy myös muun muassa näköhermoon.


title: Gliooma

text: Syöpäjärjestöt: aivokasvaimet, Kaikki syövästä


title: Aavikkopussimäyrä

text: Aavikkopussimäyrä ("Perameles eremiana") oli pienikokoinen pussimäyrälaji, joka eli Australian keskiosien vähäsateisilla alueilla. Lajin arvellaan kuolleen jo sukupuuttoon, viimeinen tunnettu yksilö kuoli vuonna 1943.


title: Aavikkopussimäyrä

text: Aavikkopussimäyrä oli 15–30 cm pitkä, ja sen häntä oli kymmensenttinen. Takajalkojen jalkapohjat olivat huomattavan karvaiset.


title: Aavikkopäästäinen

text: Aavikkopäästäinen ("Notiosorex crawfordi") on pienikokoinen päästäislaji Pohjois-Amerikasta. Se on yksi pienimmistä tasalämpöisistä eläimistä.


title: Aavikkopäästäinen

text: Aavikkopäästäinen on selkäpuolelta ruskeanharmaa, vatsasta vaaleamman harmaa. Häntä on pitkä ja ohut, korvat melko pienet mutta erottuvat selvästi vartalolinjasta. Aikuisena se on alle viisi senttiä pitkä ja painaa kolmesta viiteen grammaa.


title: Aavikkopäästäinen

text: Aavikolla on niin kuumaa ja kuivaa, että aavikkopäästäinen piileksii varjossa päivät ja saalistaa vain öisin. Sen aineenvaihdunta on niin nopeaa, että se syö päivittäin jopa 75 % painostaan. Pääasiallisena ravintona ovat erilaiset hämähäkkieläimet.


title: Raakaa voimaa

text: Raakaa voimaa on suomalaisen Popeda-yhtyeen ensimmäinen livealbumi. Se äänitettiin Ikurin Virelässä 18. syyskuuta 1981 ja julkaistiin samana vuonna.


title: Jason Allison

text: Jason Paul Allison (s. 29. toukokuuta, 1975 North York, Ontario) on kanadalainen jääkiekkoilija.


title: Jason Allison

text: Allison aloitti uransa kotikaupunkinsa collegen joukkueessa. Juniorijääkiekkoa hän pelasi Torontossa, ennen kuin siirtyi OHL:ään pelaamaan London Knightsissa. Vakuuttavan 1992–93 kauden jälkeen Washington Capitals varasi hänet numerolla 17. Allison jatkoi vielä seuraavan kauden OHL:ssä, ja voitti liigan sekä koko CHL:n parhaan pelaajan tittelin.


title: Jason Allison

text: Kolmen vajaan kauden Capitalsissa jälkeen Allison myytiin huippumaalivahti Jim Careyn kanssa Boston Bruinsiin, jossa Allison nousi huipulle. Hän oli kahdella Bruins-kaudellaan NHL:n kymmenen parhaan pistemiehen joukossa. Hänet kuitenkin myytiin kauden 2000–01 jälkeen Los Angeles Kingsiin. Kingsissä hän pelasi maineikkaassa LAPD-ketjussa Žigmund Pálffyn ja Adam Deadmarshin kanssa, kunnes hänen uransa katkesi sopimuskiistaan ja loukkaantumiseen.


title: Jason Allison

text: Allison palasi NHL:ään kaudella 2005–06 Toronto Maple Leafsin pelipaidassa. Toronto ei kuitenkaan uusinut Allisonin yksivuotista sopimustaan kauden jälkeen koska päävalmentaja Paul Mauricen ja GM John Ferguson Jr:n mukaan Allison oli käynyt liian hitaaksi ja vanhaksi. Allison ei pelannut kolmeen kauteen, mutta elokuun 2009 lopulla Toronto kutsui Allisonin kautta 2009–2010 edeltävälle harjoitusleirilleen.


title: Tero Tiitu

text: Tero Tiitu (s. 23. huhtikuuta 1982) on suomalainen salibandyn pelaaja, joka edustaa Salibandyliigassa helsinkiläistä EräViikinkejä. Hän pitää hallussaan Salibandyliigan yhden kauden maaliennätystä 63 tehdyllä maalilla. Hänet on valittu ruotsalaisen Innebandymagazinetin äänestyksessä maailman toiseksi parhaaksi pelaajaksi 2008 ja kolmanneksi parhaaksi 2006. Salibandyliigan kauden 2007–2008 päätteeksi hänet valittiin vuoden pelaajaksi.


title: Tero Tiitu

text: Tiitu pelasi ensimmäisen liigaottelunsa Josban paidassa 25. elokuuta 1999 SBS Poria vastaan. Hän edusti Josbaa kolme kautta 2001–2002 asti, jonka aikana joukkue sai kertaalleen SM-pronssia ja SM-hopeaa. Kaudelle 2002–2003 hän siirtyi Espoon Oilersiin, jossa hän voitti ensimmäisen Suomen mestaruutensa. Mestaruuskauden jälkeen Tiitu palasi vielä yhdeksi kaudeksi pelaamaan Josbaan, joka kyseisellä kaudella hävisi Suomen mestaruuden loppuotteluissa SSV:lle. Tämän jälkeen Tiitu siirtyi uudestaan Oilersiin, jota hän edusti aina kauteen 2006–2007 asti. Kaudelle 2007–2008 hän siirtyi SSV:n riveihin.


title: Tero Tiitu

text: Seurajoukkueiden Euroopan-mestaruusturnauksessa EuroFloorball Cupissa Tiitu on ollut mukana neljä kertaa, voittaen kolme pronssia vuosina 2003, 2007 ja 2008.


title: Tero Tiitu

text: Tiitu on pelannut yli 120 maaottelua. Hänen saavutuksiinsa kuuluu maailmanmestaruus vuoden 2008 kisoista, joiden loppuottelun jatkoajalla hän teki Suomen voittomaalin, maailmanmestaruus vuoden 2010 kisoista ja vuoden 2016 kisoista niin ikään maailmanmestaruus sekä kolme MM-hopeaa vuosien 2002, 2006 ja 2012 kisoista ja yksi MM-pronssi vuoden 2004 kisoista. Ruotsissa järjestetyissä vuoden 2006 kisoissa hän tuli valituksi turnauksen tähdistöjoukkueeseen.


title: Tero Tiitu

text: Tiitun jatkoaikamaali Ruotsia vastaan vuoden 2008 MM-kilpailuiden loppuottelussa valittiin Suomen urheilugaalan vuoden sykähdyttävimmäksi urheiluhetkeksi.


title: Tero Tiitu

text: Tero Tiitu oli ollut vuonna 2010 Yle TV1:n Aamu-TV:n Jälkihiessä vakiovieraana keskustelemassa ajankohtaisista urheiluasioista. Tiitu on valmistunut kauppatieteiden maisteriksi Aalto-yliopiston kauppakorkeakoulusta. Lisäksi hän opiskelee tuotantotalouden diplomi-insinööriksi.


title: Willa Holland

text: Willa Joanna Chance Holland (s. 18. kesäkuuta 1991 Los Angeles, Kalifornia) on yhdysvaltalainen näyttelijä ja malli. Hänet tunnetaan parhaiten Kaitlin Cooperin roolista televisiosarjassa "O.C." ja Thea Queenin roolista televisiosarjassa "Arrow".


title: Willa Holland

text: Hollandin äiti on Darnell Georgio-De Palma ja biologinen isä Keith Holland. Hänen isäpuolensa on elokuvaohjaaja Brian De Palma, jonka kanssa hänen äitinsä oli naimisissa vuosina 1995–97. Hollandilla on vanhempi sisko Brianna sekä nuorempi sisarpuoli Piper De Palma.


title: Willa Holland

text: Ollessaan seitsenvuotias Holland oli leikkimässä isäpuolensa kotipihalla Hamptonsissa, New Yorkissa, kun naapuri Steven Spielberg kiinnitti häneen huomiota ja suositteli häntä valokuvattavaksi. Perheen palattua Los Angelesiin Holland allekirjoitti sopimuksen Ford-mallitoimiston kanssa. Hän teki ensimmäisen työnsä mallina Burberrylle kahdeksanvuotiaana.


title: Willa Holland

text: Holland on tehnyt myös televisiomainoksia ja esiintynyt televisiosarjoissa "The Comeback", "Gossip Girl", "O.C." ja "Arrow".


title: Šibbolet

text: Šibbolet () tarkoittaa yleisessä merkityksessä tietyn termin käyttötapaa, joka jakaa termin käyttäjät eri ryhmiin. Useimmiten käyttäjät jakaantuvat tämän perusteella termin "oikeisiin" käyttäjiin ja ulkopuolisiin. Suppeammassa merkityksessä se tarkoittaa ihmisten jakamista ryhmiin tietyn termin ääntämyksen tai kirjoitustavan mukaan.


title: Šibbolet

text: Termi on lähtöisin Raamatun Tuomarien kirjasta (12:5–6). Sotiessaan efraimilaisia vastaan gileadilaiset kysyivät kohtaamiltaan ihmisiltä, ovatko he efraimilaisia. Jos he vastasivat etteivät olleet, he pyysivät heitä sanomaan sanan "šibbolet" (tähkä). Efraimilaiset äänsivät sanan muodossa "sibbolet", jolloin he paljastuivat ja heidät surmattiin.


title: Šibbolet

text: Kuuluisa esimerkki šibboletin käytöstä ovat vuoden 1937 persiljamurhat Dominikaanisessa tasavallassa. Viiden päivän aikana kymmeniätuhansia haitilaisia surmattiin maassa presidentti Rafael Trujillon käskystä. Koodisanana käytettiin espanjan sanaa "perejil" (persilja), jonka r-äännettä ranskaa ja kreolia puhuvat haitilaiset eivät osanneet ääntää.


title: Šibbolet

text: Suomessa šibboletejä on käytetty sisällissodan ja toisen maailmansodan aikana. Sisällissodassa valkoiset erottelivat venäläiset suomalaisista Tampereen valtauksen aikana otetuissa vangeissa sillä, kykenivätkö he lausumaan sanan "yksi" suomalaisittain. Mikäli vanki lausui sen , luullen "y"-alkuvokaalia iotoiduksi "u":ksi, hänet teloitettiin välittömästi vierasmaalaisena taistelijana. Toisessa maailmansodassa sanaa "höyryjyrä" käytettiin salasanana, koska vain kokenut suomen kielen puhuja pystyi ääntämään sanan oikein. Etuvokaalit [ö], [y], [ä], suomalainen [r] sekä etenkin sanan alun [h] ovat erityisen vaikeita venäjänkieliselle puhujalle, koska näitä äänteitä ei esiinny venäjässä, ja suomea hyvin taitamattomat venäjänkieliset korvaavat ne sellaisilla äänteillä, jotka eivät ole suomelle ominaisia.


title: Šibbolet

text: Nykyisin eri alojen slangi ja terminologia toimivat samaan tapaan. Esimerkiksi tietokonemaailmassa Perl-ohjelmointikielen käyttäjät tietävät, miten kielen nimi kirjoitetaan ja miten sitä käytetään ("Perl" viittaa ohjelmointikieleen, "perl" tulkkiohjelmaan, muut muodot ovat väärin); se, joka käyttää väärää muotoa "PERL", leimautuu ulkopuoliseksi. Samoin esimerkiksi ulkopuoliset käyttävät Ada-ohjelmointikielestä virheellistä muotoa "ADA".


title: Percy Williams

text: Percy Alfred Williams, O.C. (19. toukokuuta 1908 Vancouver, Brittiläinen Kolumbia – 29. marraskuuta 1982 Vancouver) oli kanadalainen pikajuoksija ja kaksinkertainen olympiavoittaja.


title: Percy Williams

text: Monien yllätykseksi Percy Williams voitti vuonna 1928 Kanadan olympiakarsinnat ja hänet lähetettiin 20 vuoden ikäisenä Amsterdamin kesäolympialaisiin. Hänen itsensäkin yllätykseksi hän pääsi helposti 100 metrin finaaliin. Finaalissa hän sai hyvän startin ja voitti sen avulla olympiakultaa. Hän toisti saman tempun 200 metrillä ja palasi kotiin kahden kultamitalin kanssa tuhansien innokkaiden kanadalaisten juhlittavaksi.


title: Percy Williams

text: Hän todisti, että menestys ei ollut sattumaa voittamalla 100 jaardin juoksun Brittiläisen imperiumin kisoissa (nykyisin kansainyhteisön kisat) Hamiltonissa vuonna 1930. Samana vuonna hän juoksi uudeksi 100 metrin maailmanennätykseksi 10,3.


title: Percy Williams

text: Yhdysvaltalaiset eivät pitäneet siitä, että tuntematon kanadalainen löi heidän juoksijansa, ja he halusivat osoittaa Williamsin menestyksen olleen sattumaa. Yhdysvaltalaiset järjestivät hallikilpailujen sarjan, joihin Williams kutsuttiin. Williams kuitenkin osoitti olevansa maailman paras pikajuoksija voittamalla 21:stä kilpailusta 19.


title: Percy Williams

text: Reisilihasvamma pysäytti hänen juoksu-uransa hetkeksi, eikä hän enää toivuttuaan siitä päässyt vammaa edeltäneeseen kuntoon. Vuoden 1932 kesäolympialaisissa Los Angelesissa hän karsiutui jo ennen finaalia. Myöhemmin hän lopetti juoksemisen ja ryhtyi vakuutusvälittäjäksi.


title: Percy Williams

text: Vuonna 1979 Williamsille myönnettiin Officer of the Order of Canada -kunniamerkki.


title: Percy Williams

text: Williams eli äitinsä kanssa, kunnes äiti kuoli vuonna 1977. Sen jälkeen hän eli yksin, kärsien reuman aiheuttamista jatkuvista kivuista. Percy Williams teki itsemurhan vuonna 1982.


title: Tapio (metsäalan organisaatio)

text: Tapio Oy (1907-1928 Suomen Metsänhoitoyhdistys Tapio, 1928-1968 Keskusmetsäseura Tapio, 1968-1991 Keskusmetsälautakunta Tapio, 1991-1996 Metsäkeskus Tapio, 1996-2014 Metsätalouden kehittämiskeskus Tapio, vuodesta 2015 "Tapio Oy") on metsiin perustuvan biotalouden asiantuntijaorganisaatio, joka on valtion kokonaan omistama osakeyhtiö. Yhtiön toiminnan lakisääteisenä tarkoituksena on tuottaa valtiolle asiantuntija- ja muita vastaavia palveluja bio- ja metsätalousalalla. Tapio Oy toimii TAPIO-konsernin emoyhtiönä. Konserniin kuuluvat lisäksi tytäryhtiöt Tapio Silva Oy, joka tarjoaa markkinaehtoisesti metsäbiotalouden asiantuntijapalveluita ja kustannustoimintaa harjoittava Metsäkustannus Oy.


title: Tapio (metsäalan organisaatio)

text: Tapio on toiminut Suomen yksityismetsätalouden kehittäjänä vuodesta 1907 alkaen ja sen organisaatiomuoto on vaihtunut useaan kertaan. Nykyinen osakeyhtiömuotoinen toiminta käynnistyi 1.1.2015.


title: Tapio (metsäalan organisaatio)

text:
Julkaissut vuodesta 1933 lähtien Metsälehteä. Metsälehteä edelsi Tapio-lehti, jota ryhdyttiin julkaisemaan heti Suomen Metsäyhdistys Tapion perustamisvuonna 1907.
Tapio Oy:n ja Tapio Silva Oy:n palvelualueita ovat


title: Tapio (metsäalan organisaatio)

text: Tapio on myös mukana vapaaehtoisessa pelastuspalvelussa.


title: Tapio (metsäalan organisaatio)

text: Suomen Metsänhoitoyhdistys Tapio perustettiin 3. joulukuuta 1907, kun Metsänystäväin Seura ja Suomen Metsänhoidonystävien Seura Tapio yhdistyivät. Tapio aloitti toimintansa yksityisoikeudellisena yhdistyksenä.


title: Tapio (metsäalan organisaatio)

text: 11. toukokuuta 1928 voimaan astuneeseen yksityismetsälakiin nojautuen Keskusmetsäseura Tapiosta tuli suomenkielisten ja Centralskogssällskapet för Skogskulturista ruotsinkielisten metsänhoitolautakuntien keskuselin.


title: Tapio (metsäalan organisaatio)

text: Se oli yksityismetsätalouden edistämistä johtava ja metsänhoitolautakuntien keskusjärjestönä toimiva yhdistys. Sen jäsenistöön kuului henkilöitä ja ryhmiä, kuten metsänhoitolautakuntia, maanviljelys- ja talousseuroja. Se sai tehtäväkseen myös metsänparannuslain toimeenpanon yksityismetsien osalta. Yhdistys toimi valtion varoilla.


title: Tapio (metsäalan organisaatio)

text: Vuodet 1968–1991 Tapio toimi keskusviraston kaltaisena, ohjaavana ja valvovana organisaationa, nimellä Keskusmetsälautakunta Tapio. Nimellä Metsäkeskus Tapio se toimi vuosina 1991–1996.


title: Tapio (metsäalan organisaatio)

text: 1996-2014 Metsätalouden kehittämiskeskus Tapio toimi kehittämis- ja muita metsätalouden palveluja tuottavana edistämisorganisaationa.


title: Tapio (metsäalan organisaatio)

text: 2015 alkaen Tapio on toiminut osakeyhtiömuotoisena nimillä Tapio Oy ja Tapio Silva Oy.Metsätalouden kehittämiskeskus Tapion päätehtävänä oli 31.12.2011 saakka kehittää ja koordinoida alueellisten metsäkeskusten valtakunnallista toimintaa ja yhteistyötä. Laki Suomen metsäkeskuksesta 6.5.2011/418 astui voimaan 1.1.2012. Tuolloin 13 alueellista metsäkeskusta yhdistyivät Suomen metsäkeskukseksi ja Tapion valtionavulla tuottamat metsäkeskusten kehittämistehtävät siirtyivät uuteen metsäkeskukseen. Samalla Tapion rahoituksen painopiste siirtyi valtionavusta kohti asiakasrahoitteista toimintaa.


title: Tapio (metsäalan organisaatio)

text: Laissa Suomen metsäkeskuksesta Valtioneuvosto oikeutettiin muodostamaan Tapiosta 2014 loppuun mennessä valtion kokonaan omistama ja sille palveluja tuottava yhtiö.


title: Tapio (metsäalan organisaatio)

text: Laki menettelyistä muodostettaessa Metsätalouden kehittämiskeskus Tapio osakeyhtiöksi annettiin 28.11.2014.


title: Eq

text: Eq tarkoittaa seuraavia:


title: Informaatiologistiikka

text: Informaatiologistiikka on logistiikan osa-alue. Sen pyrkimyksenä on toimittaa tietoa oikeaan aikaan, oikeaan paikkaan ja oikeiden henkilöiden, organisaatioiden tai järjestelmien saataville.


title: Informaatiologistiikka

text: Informaatiologistiikka voi tarkoittaa eritasoisia palveluja tai palvelukokonaisuuksiaInformaatiologistiikan ratkaisut ovat nykyään osaksi yritysten tietojärjestelmäarkkitehtuuria. Tämä voi tarkoittaa esimerkiksi, että organisaatio ulkoistaa tietoprosessinsa toisen yrityksen hoidettavaksi tai ostaa integraatio- ja sanomanvälitysympäristönsä palveluna toiselta yritykseltä.


title: Informaatiologistiikka

text: Nykykäsityksen mukaan informaatiologistiikka voi kattaa liiketoiminnan järjestelmäintegraatioiden ja tiedonvälityksen kokonaisuudessaan:


title: Uq

text: Uq tarkoittaa seuraavia:


title: Melissa Tkautz

text: Melissa Tkautz (s. 24. tammikuuta 1974) on australialainen näyttelijä ja laulaja. Hän syntyi Sydneyssä, ja hänellä on itävaltalaisia ja maltalaisia sukujuuria.


title: Melissa Tkautz

text: Tkautz esiintyi jo kolmen vuoden ikäisenä televisiomainoksissa. Myöhemmin hän on tullut tunnetuksi useista suosituista australialaisista televisiosarjoista, kuten "Home and Awaystä". Hän valmistui Sydneyn "Academy of Dramatic and Social Artsista" vuonna 1991.


title: Melissa Tkautz

text: Tkautzin musiikkiuran ensimmäinen studioalbumi oli "Fresh" vuodelta 1992. Se ja siltä julkaistut singlet menestyivät erittäin hyvin, mm. "Read My Lips" nousi Australian singlelistan ykköseksi.


title: Un

text: Un tarkoittaa seuraavia:


title: Un

text: Un on seuraavan henkilön nimi:


title: Wh

text: Wh tarkoittaa seuraavia:


title: Vm

text: Vm voi tarkoittaa ainakin seuraavia asioita:


title: Vn

text: Vn tarkoittaa seuraavia:


title: Vp

text: Vp tarkoittaa seuraavia:


title: Ws

text: Ws tarkoittaa seuraavia:


title: Ian Huntley

text: Ian Huntley (s. 31. tammikuuta 1974) on brittiläinen murhaaja, joka tuomittiin elinkautiseen vankeuteen vuoden 2002 "Sohamin kaksoismurhasta", jossa Huntley surmasi Sohamin pikkukaupungissa Cambridgeshiressä kaksi kymmenvuotiasta tyttöä tuntemattomaksi jääneestä syystä.


title: Ian Huntley

text: Huntley syntyi Grimsbyssä, Englannissa. Hän aloitti yläasteen syyskuussa 1985 ja joutui pääasiassa pitkäaikaisen kiusatuksi joutumisen johdosta vaihtamaan koulua 13-vuotiaana.


title: Ian Huntley

text: Huntley ei jatkanut opintojaan, vaan toimi läpi 1990-luvun pienipalkkaisissa töissä. Hän joutui useaan otteeseen poliisin epäilemäksi erilaisista rikoksista, kuten raiskauksesta ja ryöstöstä. Niistä hän sai syytteet, jotka jouduttiin kuitenkin hylkäämään todisteiden vähyyden johdosta. Lokakuussa 1993 hän sai tuomion moottoripyörän luvattomasta ajosta.


title: Ian Huntley

text: Huntleyn vanhemmat erosivat 1990-luvun alussa. Äidillä oli eron jälkeen lesbiaaninen suhde, mutta vanhemmat palasivat sittemmin yhteen. Huntley meni vuonna 1995 naimisiin rakastettunsa kanssa, mutta avioliitto päättyi pian eroon ja entinen vaimo ryhtyi seurustelemaan Huntleyn veljen kanssa. Huntley ei ollut läsnä parin häissä heinäkuussa 1999.


title: Ian Huntley

text: Myöhemmin on käynyt ilmi, että Huntley oli syyllistynyt 11-vuotiaan tytön seksuaaliseen hyväksikäyttöön vuoden 1997 kesällä.


title: Ian Huntley

text: Sohamin murhiksi kutsutaan kahta henkirikosta, jotka Ian Huntley teki Sohamissa Cambridgeshiressa 4. elokuuta 2002. Uhrit olivat kymmenvuotiaat Holly Marie Wells (s. 4. lokakuuta 1991) ja Jessica Aimee Chapman (s. 1. syyskuuta 1991).


title: Ian Huntley

text: Murhien aikaan Huntley toimi vahtimestarina paikallisessa Soham Village Collegessa ja asui yhdessä uuden tyttöystävänsä Maxine Carrin kanssa. Carr toimi apuopettajana St Andrew's Primary Schoolissa, jossa murhatut tytöt kävivät koulua.


title: Ian Huntley

text: Hieman ennen henkirikoksia Huntley oli riidellyt Carrin kanssa puhelimessa ja oli epäillyt tämän pettävän häntä tai valehtelevan hänelle. Lyötyään raivoissaan luurin kiinni hän näki vuokra-asuntonsa ohi kävelleet tytöt ja pyysi heidät kotiinsa. Hän väitti tytöille, että myös Carr oli paikalla; todellisuudessa tämä oli tapaamassa perhettään Grimsbyssä. Tytöt olivat Carrille läheisiä ja tulivat tämän kanssa hyvin toimeen. Pian kutsun jälkeen Huntley jostakin syystä surmasi kaksikon.


title: Ian Huntley

text: Huntleylle tehtiin murhien ilmitulon jälkeen mielentilatutkimus. Tutkimuksen tuloksessa ilmoitettiin, että Huntley oli tehnyt selviä yrityksiä esiintyäkseen psykoottisena, mutta että hän oli tekohetkellä todellisuudessa ollut täysissä sielun ja ruumiin voimissa. Huntley väitti oikeudessa, että Holly Wells olisi kaatunut vahingossa kylpyammeeseen ja hukkunut, kun taas Jessica Chapmanin tapon hän tunnusti ja väitti tehneensä tämän saadakseen tytön lopettamaan huutonsa.


title: Ian Huntley

text: Huntley todettiin syylliseksi kahteen murhaan. Hän sai elinkautisen vankeusrangaistuksen 17. joulukuuta 2003. Tapaus sai erittäin laajaa huomiota varsinkin Britanniassa, mutta myös ulkomaalaisessa lehdistössä. 29. syyskuuta 2005 oikeus päätti, että Huntleyn on istuttava elinkautisestaan vähintään 40 vuotta. Tämä merkitsee, että hänellä on mahdollisuus vapautua aikaisintaan 2040-luvulla eli seitsemänkymmenen ikävuoden tienoilla.


title: Ian Huntley

text: Maxine Carria syytettiin myöhemmin väärän todistuksen esittämisestä oikeudessa, sillä hän oli antanut poikaystävälleen väärän alibin. Hän uskoi omien sanojensa mukaan Huntleyn syyttömyyteen. Carr sai uuden identiteetin, mutta se paljastui marraskuussa 2004, jolloin hänet ajettiin muuttamaan kotoaan Midlandsista. Hän oli joutunut muuttamaan tätä aiemmin jo lukuisia kertoja. Carrille myönnettiin helmikuussa 2005 oikeus täysin salaiseen henkilöllisyyteen, jonka turvin hän nyt elää. Huntley oli väittänyt Carrin kehottaneen häntä polttamaan tyttöjen ruumiit. Huntley kertoi myös harkinneensa tapausten johdosta itsemurhaa.


title: Ian Huntley

text: 14. syyskuuta 2005 Huntley sai vammoja kiehuvasta vedestä toisen elinkautisvangin, neljästä murhasta tuomitun Mark Hobsonin käytyä häneen käsiksi. Syyskuussa 2006 hänet löydettiin vankilasta tajuttomana masennuslääkkeiden yliannostuksen seurauksena. Hän oli ottanut myös aiemmin yliannostuksen masennuslääkkeitä odottaessaan oikeudenkäyntiään.


title: Pieter Weening

text: Pieter Weening (s. 5. huhtikuuta 1981 Harkema) on alankomaalainen maantiepyöräilijä.


title: Pieter Weening

text: Weening aloitti ammattilaisuransa Rabobank-tallissa 2004. Hän voitti vuoden 2005 Ranskan ympäriajon vuoristossa ajetun 8. etapin kukistamalla irtiottokumppaninsa Andreas Klödenin ennätyksellisen pienellä 0,0002 sekunnin erolla. Samana vuonna Weening voitti kuudennen osuuden Puolan ympäriajossa ja sijoittui kokonaiskilpailussa toiseksi. Vuonna 2009 hän voitti kolmannen etapin Itävallan ympäriajossa. Vuonna 2011 hän oli Tour de Romandiessa kuudes ja voitti Italian ympäriajossa viidennen osuuden.


title: Pieter Weening

text: Weening siirtyi kauden 2012 alkaessa Orica-GreenEDGE-joukkueeseen. Hän sijoittui 2013 toiseksi Tour de Langkawi -etappikilpailussa ja kuudenneksi Baskimaan ympäriajossa. Hän voitti Puolan ympäriajon kokonaiskilpailun 13 sekunnin erolla Jon Izagirreen. Vuonna 2014 hän voitti Italian ympäriajossa yhdeksännen etapin ja Giro della Toscana -kilpailun.


title: Pieter Weening

text: Kaudesta 2016 Weening on edustanut Roompot Oranje Peloton -tallia. Hän voitti tuon vuoden Norjan ympäriajon kokonaiskilpailun ja toisen etapin. Sveitsin ympäriajossa hän voitti kuudennen etapin. Vuonna 2017 hän voitti Tour de Yorkshiren mäkikirikilpailun. Norjan ympäriajossa hän voitti kolmannen etapin ja sijoittui kokonaiskilpailussa kolmanneksi. Saman vuoden Itävallan ympäriajossa hän voitti mäkikirikilpailun. Hän sijoittui 2018 toiseksi Kroatian ympäriajossa ja voitti viidennen etapin Itävallan ympäriajossa.


title: Pieter Weening

text: Weeningin pituus on 186 cm ja paino 68 kg.


title: Mark Hobson

text: Mark Hobson (s. 2. syyskuuta 1969) on brittiläinen tuomittu rikollinen. Hän sai elinkautisen vankeusrangaistuksen neljästä murhasta, jotka hän teki vuonna 2004. Uhreiksi joutuivat lähistöllä asunut ikääntynyt pariskunta (James ja Joan Britton) sekä Hobsonin tyttöystävä Claire Sanderson (27) ja tämän kaksoissisar Diane.


title: Mark Hobson

text: Hobson oli yrittänyt tehdä uhriensa ruumiit tunnistamiskyvyttömiksi. Hän jäi maanlaajuisen ajojahdin päätteeksi kiinni bensiiniasemalta lähellä Yorkia 25. heinäkuuta. Kävi ilmi, että Hobson oli jo aiemmin vuonna 2002 pahoinpidellyt toisen ihmisen päivällä ostoskeskuksen edessä puukottamalla tätä viidesti rintaan. Uhri sai vaurion keuhkoonsa ja Hobson yhdyskuntapalvelua välttyen siten vankeudelta.


title: Mark Hobson

text: Hobson kärsii tuomiotaan Wakefieldin vankilassa, ja hänen elinkautistaan on suositeltu koko eliniän kestoiseksi, eli armahdusmahdollisuutta ei käytännössä ole. Hänen tiedetään kärsineen alkoholi-, heroiini- ja kokaiiniongelmista. Vankilassa Hobson pahoinpiteli vankitoverinsa Ian Huntleyn niin, että tämä sai vammoja kiehuvasta vedestä.


title: Xh

text: Xh tarkoittaa seuraavia:


title: James Baker

text: James Addison Baker III (s. 28. huhtikuuta 1930) oli Yhdysvaltain presidentti Ronald Reaganin ensimmäisen hallinnon Valkoisen talon kansliapäällikkö ja valtiovarainministeri 1985–1988 Reaganin toisella kaudella, sekä George H. W. Bushin ulkoministeri ja Valkoisen talon kansliapäällikkö. Hän perusti myöhemmin James Baker Instituten.


title: James Baker

text: Baker on kotoisin Houstonista Texasista. Hän opiskeli Princeton Universityssa ja valmistui 1952. Tämän jälkeen hän palveli kaksi vuotta merijalkaväessä ja kotiutui luutnanttina, jonka jälkeen jatkoi lakiopintoja Texasin yliopiston oikeustieteellisessä ja valmistui tohtoriksi 1957. Hän työskenteli Andrews & Kurth, L.L.P:ssa vuoteen 1975.


title: James Baker

text: Baker oli alun perin demokraatti, mutta vaihtoi republikaaniseen puolueeseen ja johti epäonnistunutta senaatinvaalikampanjaa ystävänsä George Bushin kanssa 1970. Hän oli presidentti Gerald Fordin hallinnon kaupan alivaltiosihteerinä 1975 ja johti Fordin epäonnistunutta uudelleenvalintakampanjaa 1976. Baker pyrki myös vuonna 1978 Texasin osavaltion oikeusministeriksi.


title: James Baker

text: Baker oli George H. W. Bushin kampanjapäällikkönä republikaanien esivaalikampanjassa 1980. Puolueen ehdokkaaksi tuli kuitenkin Ronald Reagan, joka voitti vaalit ja nimitti Bakerin Valkoisen talon kansliapäälliköksi 1981. Bakerilla nähdään olleen runsaasti vaikutusvaltaa Reaganin ensimmäisen kauden hallinnon sisäpolitiikkaan. Baker johti Reaganin menestyksekästä uudelleenvalintaa 1984 ja Reagan nimitti hänet toiselle kaudellaan valtiovarainministeriksi Donald Reganin tilalle, joka puolestaan sai Bakerin entisen paikan.


title: James Baker

text: Reaganin jälkeen presidentiksi valittu entinen varapresidentti George H. W. Bush nimitti Bakerin ulkoministeriksi 1989. Hän oli luomassa 34 valtion koalitiota Irakia vastaan Persianlahden sotaan 1991. Vuosina 1992–1993 hän oli Bushin Valkoisen talon kansliapäällikkö.


title: James Baker

text: Vuonna 1993 hän perusti James A. Baker III Institute of Public Policyn Rice Universitylle Houstoniin. Hän julkaisi 1995 muistelmansa "The Politics of Diplomacy: Revolution, War and Peace, 1989–1992" (ISBN 0-399-14087-5).


title: James Baker

text: Maaliskuussa 1997 Baker nimitettiin YK:n pääsihteeri Kofi Annanin lähettilääksi Länsi-Saharaan neuvottelemaan rauhaa Polisarion ja Marokon välille. Hän erosi tehtävästä kesäkuussa 2004 tuskastuneena rauhanneuvottelujen etenemättömyyteen. YK:n turvallisuusneuvosto hyväksyi hänen Baker II -suunnitelmansa, jonka Marokko kuitenkin hylkäsi.


title: James Baker

text: Baker oli presidenttiehdokas George W. Bushin pääoikeusavustaja vuoden 2000 vaaleissa ja valvoi Floridan äänten uudelleenlaskentaa. Vuonna 2003 presidentti Bush nimitti hänet erikoisavustajakseen selvittämään Irakin velkoja. Samaan aikaan hän oli yksityisen pääomasijoitusyhtiön Carlyle Groupin vanhempi neuvonantaja ja ehdotti velkojen siirtämistä pankin puoliksi hallitsemalle konsortiolle. Maaliskuussa 2006 kongressi nimesi hänet sodan ja Irakin tilannetta tutkivaan Iraq Study Groupiin, jossa hän on republikaanien puolen puheenjohtaja.


title: Actually

text: Actually on Pet Shop Boys -duon vuonna 1987 julkaisema popalbumi. Se myi kolminkertaista platinaa Britanniassa sekä nelinkertaista platinaa Yhdysvalloissa. Suomessa albumi myi yli 65 000 kappaletta eli reilusti yli platinaa. Se on Pet Shop Boysin myydyin studioalbumi kautta aikain.


title: Actually

text: Albumin ensimmäisenä singlenä julkaistiin jättihitti ”It’s a Sin”, joka on yksi kaikkien aikojen myydyimmistä singleistä Suomessa koskaan yli 15 000 kappaleen myynnillään. Sitä seurasi toinen massiivinen hitti ”What Have I Done to Deserve This”, jonka Pet Shop Boys esitti duettona muun muassa 1960-luvun hitistään ”I Only Wanna Be With You” tunnetun Dusty Springfieldin kanssa. Kyseinen kappale pysyi Yhdysvaltain listoilla yli 30 viikkoa ja oli yksi vuoden 1987 myydyimmistä singleistä Yhdysvalloissa. Muut singlet ”Rent” ja ”Heart” olivat myös top-10-hittejä, viimeksi mainittu oli myös listaykkönen. ”Heartin” musiikkivideolla esiintyy näyttelijä Ian McKellen, joka esittää Draculaa.


title: Actually

text: Levystä julkaistiin uudelleen remasteroitu kahden cd:n versio vuonna 2001.


title: XL

text: XL tarkoittaa seuraavia:Aihepiiriin liittyvät myös seuraavat:


title: Xs

text: Xs tarkoittaa seuraavia:Aihepiiriin liittyy myös seuraava:


title: Total Eclipse

text: Total Eclipse (vuoden 2010 televisioesityksessä Total Eclipse – kielletyt tunteet) on vuonna 1995 ensi-iltansa saanut draamaelokuva ranskalaisten runoilijoiden Arthur Rimbaud’n ja Paul Verlainen homoseksuaalisesta suhteesta. Elokuvan on ohjannut Agnieszka Holland ja pääosia näyttelevät Leonardo DiCaprio ja David Thewlis.


title: Total Eclipse

text: Elokuvan on käsikirjoittanut Christopher Hampton oman, vuonna 1968 ensi-iltansa saaneen näytelmän pohjalta.


title: Total Eclipse

text: Yhdysvaltalainen elokuvakriitikko Roger Ebert antoi elokuvalle kaksi ja puoli tähteä neljästä. Hän rinnasti sen brittiläiseen kulttielokuvaan "Onnen kiertolaiset" (1987): kummassakaan ei yritetä tehdä epämiellyttävistä päähenkilöistä muuta kuin he ovat. Ratkaisevina eroina hän näki kuitenkin, että "Total Eclipsestä" puuttuu kaikki huumori, ja elokuvassa oletetaan virheellisesti päähenkilöiden olevan kiinnostavia vain siksi, että he ovat suuria runoilijoita.


title: Wong Kei

text: Wong Kei on kiinalainen ravintola Lontoon Chinatownissa. Nimi "Wong Kei" on kantoninkiinaa ja tarkoittaa "Wongin perustajaa". Ravintola on hyvin suosittu, ja sillä on Facebookin omistama internetsivusto. Wong Kei on yksi suurimmista kiinalaisista ravintoloista Yhdistyneessä kuningaskunnassa, ja sen ruokalistalla on yli 500 erilaista ruokalajia. Jokainen asiakas saa myös ilmaiseksi teetä pöytäänsä. Wong Kei sijaitsee osoitteessa 41–43 Wardour Street.


title: Wong Kei

text: Ravintola on ollut kuuluisa epäkohteliaista tarjoilijoistaan.


title: John Smith (poliitikko)

text: John Smith, QC (13. syyskuuta 1938 – 12. toukokuuta 1994) oli brittiläinen poliitikko, joka oli Labour Partyn johtaja heinäkuusta 1992 vuoteen 1994, jolloin hän menehtyi yllättäen sydänkohtaukseen.


title: John Smith (poliitikko)

text: John Smith syntyi Ardrishaigin kylässä Argyll ja Butessa Länsi-Skotlannissa. Hän opiskeli Glasgow’n yliopistossa aluksi historiaa ja myöhemmin lakia. Hän pyrki parlamenttiin jo vuonna 1961 ollessaan vielä yliopistossa, mutta pääsi sinne vasta 1970. Hänestä tuli nuorempi ministeri energiaministeriöön Harold Wilsonin hallitukseen. James Callaghanin noustessa pääministeriksi hänestä tuli ministeri Privy Council Officessa ja Edmund Dellin jäädessä eläkkeelle kauppaministeri aina vuoden 1979 vaaleihin asti.


title: John Smith (poliitikko)

text:
Smith oli Roy Hattersleyn kampanjapäällikkö tämän pyrkiessä puoluejohtajaksi ja piti useita ministeriasemia Labourin varjohallituksessa sen pitkän oppositiokauden aikana. Callaghania seurasivat Labourin johdossa sen aikana Michael Foot ja Neil Kinnock. Smith sai sydänkohtauksen vuonna 1988, mutta toipui. Hänestä tuli viimein Labourin johtaja 18. heinäkuuta 1992. Hänen lyhyen johtajakautensa aikana Labour muutti sääntöjään siten, että ammattiliitot menettivät vuosina 1981–1993 johtajavaalissa nauttimansa 40 prosentin äänivallan puoluekokouksissa, ja se korvattiin ääni-per-jäsen-periaatteella.
11. toukokuuta 1994 Smith piti puheen Park Lane Hotellissa noin viidellesadalle kuulijalle. Seuraavana aamuna kello 8.05 hän sai sydänkohtauksen, ja hänet julistettiin kuolleeksi sairaalassa 12. toukokuuta 1994 kello 9.15. Smithin seuraajaksi Labourin johdossa tuli ensin varajohtaja Margaret Beckett ja vaalin jälkeen Tony Blair.


title: Genitorturers

text: Genitorturers on yhdysvaltalainen industrial rock-yhtye. Yhtye on saavuttanut jonkin verran pahamaineisuutta imagolla ja lavashowlla jotka sisältävät vahvoja pornografisia ja BDSM-elementtejä.


title: Genitorturers

text: Genitorturersin musiikkia on käytetty pelien (2004) ja (2004) soundtrackeilla.


title: 2052

text: Vuosi 2052, roomalaisilla numeroilla MMLII, tulee gregoriaanisen kalenterin mukaan olemaan maanantaina alkava karkausvuosi.


title: Flash mob

text: Flash mob on tapahtuma, jossa joukko ihmisiä kerääntyy julkiselle paikalle ja tekee ennaltasovittuna ajankohtana jotain odottamatonta. Termi tällaisille tapahtumille syntyi vuonna 2003. Tapahtumat suunnitellaan yleensä internetin välityksellä, jossa kerätään osanottajia ja sovitaan aika, paikka ja tehtävä asia. Suomeksi termistä flash mob on käytetty nimeä "äkkiryhmä".


title: Investointipankki

text:
Investointipankin ("sijoituspankin") päätehtäviä ovat arvopapereiden liikkeeseenlaskujen järjestäminen, arvopapereiden ja yrityskauppojen välittäminen sekä arvopapereihin sijoittaminen.
Toiminnallaan se auttaa asiakkaitaan eli yrityksiä, valtioita ja institutionaalisia sijoittajia keräämään pääomaa rahoitusmarkkinoilta arvopapereilla ja johdannaisilla. Investointipankit antavat myös strategista neuvonantoa muihin liiketoimiin, kuten yritysostoihin, ja fuusioihin liittyen.


title: Investointipankki

text: Investointipankit eroavat liikepankeista, koska eivät kerää talletuksia tai myönnä lainoja. Ero investointi- ja perinteisten pankkien välillä on kuitenkin hämärtynyt, sillä liikepankkitoimintaa harjoittavat pankit ovat alkaneet tarjota myös investointipankeille tyypillisiä palveluita. Yhdysvalloissa niin kutsuttu Glass–Steagall-laki, joka syntyi Wall Streetin vuoden 1929 pörssiromahduksen jälkimainingeissa, erotti pitkään liikepankki- ja investointipankkitoiminnan toisistaan. Laki kuitenkin kumottiin vuonna 1999.


title: Investointipankki

text: Nykyisten investointipankkien toiminnot voidaan yleisesti jakaa myyntipuoleen ("sell side") ja ostopuoleen ("buy side").


title: Investointipankki

text: Arvopaperien myynti ja niiden myynnin edistäminen, esimerkiksi järjestämällä osakeanteja tai tekemällä taustatutkimusta sijoittajien avuksi, kuuluvat myyntipuolen piiriin. Ostopuolella pidetään yhteyttä sijoittajiin, kuten erilaisiin sijoitusrahastoihin tai finanssi-instituutioihin, jotka ostavat myyntipuolen tuotteita. Monet investointipankit tarjoavat sekä myynti- että ostopuolen palveluita.


title: Investointipankki

text: Investointipankin päätoiminta on tuotteiden osto ja myynti pankin asiakkaiden sekä pankin itsensä puolesta. Pankki ottaa riskin vaihdannon kanssa (proprietary trading), joka toteutuu erityisten välittäjien kanssa. Välittäjät eivät ota yhteyttä asiakkaisiin ja suorina sijoittajina ("principal risk") itse sijoituskohteisiin ostavat ja myyvät korkotuotteita. Pankit hakevat parasta tuottavuutta lasketulle riskille laskemalleen taseelle.


title: Goethe-palkinto

text: Goethe-palkinto tarkoittaa useita eri palkintoja:Muita Johann Wolfgang von Goethen mukaan nimettyjä palkintoja:


title: Frankfurtin kaupungin Goethe-palkinto

text: Frankfurtin kaupungin Goethe-palkinto on perustettu 1927. Joka kolmas vuosi Johann Wolfgang von Goethen syntymäpäivänä 28. elokuuta myönnettävä palkinto koostuu pergamentille kirjoitetusta asiakirjasta ja siihen liittyvästä 50 000 euron rahapalkinnosta. Vuoteen 1949 palkinto myönnettiin vuosittain.


title: Kansainvälinen Booker-palkinto

text: Kansainvälinen Booker-palkinto () perustettiin vuonna 2005 Booker-palkinnon rinnalle.


title: Kansainvälinen Booker-palkinto

text: Vuodesta 2016 lähtien palkinto myönnetään joka vuosi teokselle, joka on käännetty englanniksi ja julkaistu Britanniassa. Aiemmin palkinto myönnettiin joka toinen vuosi koko tuotannosta. Palkinnon suuruus on 50 000 puntaa ja se jaetaan kirjailijan ja kääntäjän kesken.


title: Chinua Achebe

text: Albert Chinualumogu Achebe (16. marraskuuta 1930 Ogidi, Nigeria – 21. maaliskuuta 2013 Boston, Yhdysvallat) oli nigerialainen kirjailija ja professori, jota pidetään modernin afrikkalaisen kirjallisuuden isänä. Hänen ensimmäisestä teoksestaan "Kaikki hajoaa" on tullut maailmankirjallisuuden klassikko. Achebe kirjoitti urallaan vain viisi romaania, mutta hänen tuotantoon kuuluu myös runoja ja novelleja. Lisäksi hän toimi kirjallisuuden ja Afrikan tutkimuksen professorina ja luennoitsijana useassa yliopistossa Yhdysvalloissa ja Nigeriassa.


title: Chinua Achebe

text: Albert Chinualumogu Achebe syntyi Ogidin kaupungissa Nigeriassa vuonna 1930. Hänen vanhempansa olivat hartaita protestantteja ja isä lähetyskoulun opettaja.


title: Chinua Achebe

text: Achebe lähetettiin 14-vuotiaana Umuahian kaupunkiin arvostettuun siirtomaahallituksen collegeen, missä hän tutustui muun muassa kirjailija Christopher Okigboon. Achebe sai 1948 stipendin Ibadanin yliopistoon lääketiedettä opiskelemaan. Hän kuitenkin kiinnostui enemmän kirjoittamisestaan ja vaihtoi seuraavana vuonna aineensa englanninkieliseen kirjallisuuteen, uskontotieteeseen ja historiaan.


title: Chinua Achebe

text: Acheben kirjallisen uran käännekohta oli yliopisto-opetukseen kuulunut Joyce Caryn vuoden 1939 romaani "Mister Johnson", joka sijoittui Nigeriaan. Vaikka englantilaiset kriitikot ylistivätkin teosta, Achebe itse piti sen kuvaa Nigeriasta ja nigerialaisista todella pinnallisena. Achebesta tuli yksi 1950-luvun länsiafrikkalaisista, jotka pyrkivät vapauttamaan maanosan länsimaisesta kirjallisuusperinteestä. Nigerialaisen Amos Tutuolan vuoden 1952 romaani "Palmuviinijuoppo ja hänen kuollut palmuviininlaskijansa kuolleiden kylässä" käynnisti vallankumpuksen.


title: Chinua Achebe

text: Achebe valmistui yliopistosta 1953 ja muutti sen jälkeen Lontooseen, missä kirjoitti tarinoita BBC:lle. Lontoossa Achebe aloitti myös ensimmäisen romaaninsa, "Kaikki hajoaa" kirjoittamisen. Se julkaistiin vuonna 1958, ja siitä tuli maailmankirjallisuuden klassikko. Sitä on myyty yli 10 miljoonaa kappaletta, ja se on käännetty 45 kielelle.


title: Chinua Achebe

text: Achebe oli suunnittelut alkujaan yhtä pitkää romaania, mutta jakoi sen lopulta kahteen osaan. "Kaikki hajoaa" oli ensimmäinen osa ja vuonna 1960 ilmestynyt "No Longer at Ease" toinen.


title: Chinua Achebe

text: Achebe toimi 1961–1966 Nigerian Broadcasting Servicessä. Hän toimitti ja tuotti keskusteluohjelmia ja lyhytelokuvia. Hänen tutkiessaan ohjelmaa varten nigerialaisten reaktioita varhaiseen siirtomaa-aikaan hän löysi tarinan ibopapista, joka kieltäytyi yhteistyöstä englantilaisten kanssa. Achebe kiinnostui tarinasta ja teki papista kolmannen romaaninsa, "Arrow of Godin" (1964) päähenkilön.


title: Chinua Achebe

text: Vuonna 1966 ilmestynyt "Kansan mies" käsitteli poliitikkojen korruptiota ja vastuuttomutta ja päättyi sotilasvallankumoukseen. Achebe ajautui sotilashallituksen epäsuosioon romaanin takia, sillä sen juoni sopi liian hyvin yhteen aiemmin samana vuonna tapahtuneen sotilasvallankaappauksen kanssa. Achebe pakeni tämän jälkeen perheensä kanssa Britanniaan.


title: Chinua Achebe

text: Vuoden 1967 lopulla muslimijoukot tappoivat noin 30 000 pohjoisen iboa, ja seuraavana vuonna ibot julistivat Nigerian kaakkoisosiin itsenäisen Biafran tasavallan, mitä seurasi Biafran sota. Achebe kiersi maailmalla ja haki tukijoita Biafran itsenäisyydelle.


title: Chinua Achebe

text: Achebe palasi sodan jälkeen Nigeriaan, ja hänestä tuli Nigerian yliopiston vanhempi tutkija. Hän julkaisi sotakokemuksistaan runokokoelman "Beware Soul Brother" (1971) ja novellikokoelman "Girls at War and Other Stories" (1972). Hän myös kuului tutkijaryhmään, joka perusti 1971 "Okike"-nimisen julkaisun, joka keskittyi afrikkalaiseen kirjallisuuteen.


title: Chinua Achebe

text: Achebesta tuli 1972 Massachusetts Amherstin yliopiston vieraileva luennoitsija. Hän opetti afrikkalaista kirjallisuutta ja toimitti edelleen "Okikea". Achebe palasi Nigeriaan 1976, kun hän sai paikan Nigerian yliopiston kirjallisuuden professorina. Opetustehtävien lisäksi hänestä tuli Nigerian kirjailijoiden liiton puheenjohtaja ja hän toimitti igbojen elämää ja kulttuuria käsittelevään "Uwa ndi Igbo" -lehteen. Achebe osallistui myös politiikkaan, ja hänet valittiin People’s Redemption Partyn varapuoluejohtajaksi. Hän kirjoitti 1983 poliittisen pamfletin, "The Trouble With Nigeria".


title: Chinua Achebe

text: Acheben viides romaani "Anthills of the Savannah" ilmestyi 1988, yli 20 vuotta "Kansan miehen" jälkeen. Hän itse sanoi ”kuivan kauden” johtuneen Biafran sodan jälkeen tulleesta traumasta.


title: Chinua Achebe

text: Achebe halvaantui 1990 Lagosin lähellä sattuneessa auto-onnettomuudessa. New Yorkin Bard College tarjosi hänelle tämän jälkeen tarvittavia toimitiloja ja mahdollisuutta opettaa. Vaikka Achebe joutui käyttämään pyörätuolia, hän luennoitsi edelleen ympäri Yhdysvaltoja ja epäsäännöllisesti myös muualla maailmassa. Hänen Harvardin yliopistossa vuonna 1998 pitämänsä puheet julkaistiin nimikkeellä "Home and Exile". Acheben luentoja ja omaelämäkerrallisia esseitä julkaistiin myös 2009 teoksessa "The Education of a British-Protected Child".


title: Chinua Achebe

text: Achebe muutti 2009 Providenceen saatuaan Brownin yliopistosta paikan Afrikan, afrikkalaisuuden ja afrikkalaisten diasporan tutkimuksen professorina. Achebe julkaisi 2012 teoksen "There Was a Country: A Personal History of Biafra", jossa hän esitteli käsityksiään, jotka olivat innoittaneet häntä nuoruuden kansallismielisyyteen.


title: Chinua Achebe

text: Achebe kuoli Bostonissa vuonna 2013 lyhyen sairauden jälkeen.


title: Chinua Achebe

text: Acheben tuotantoaan leimaa yhteiskunnallisuus, ja tarkastelun kohteena ovat usein ristiriidat, joita syntyi siirtomaayhteiskunnan muuttuessa itsenäiseksi valtioksi. Häntä on pidetty modernin afrikkalaisen kirjallisuuden isänä.


title: D’Angelo

text:
Michael Eugene Archer (s. 11. helmikuuta 1974 Richmond, Virginia), taiteilijanimeltään D'Angelo, on Grammy-palkittu yhdysvaltalainen soul-musiikin laulaja, pianisti, kitaristi, lauluntekijä ja tuottaja.
Näiden lisäksi D'Angelo on tehnyt lukuisia vierailevia esiintymisiä muiden artistein levytyksillä.


title: Gene Chandler

text: Eugene Dixon eli Gene Chandler (s. 6. heinäkuuta 1937 Chicago, Illinois) on yhdysvaltalainen soul-musiikin esittäjä. Hänet muistetaan parhaiten hitistä "Duke of Earl" (1962).


title: Jon Kyl

text: Jon Llewellyn Kyl (s. 25. huhtikuuta 1942) on yhdysvaltalainen republikaanisen puolueen poliitikko.


title: Jon Kyl

text: Kyl syntyi Arlene Pearl Griffithin ja John Henry Kylin pojaksi Nebraskan Oaklandissa. Hän valmistui juristiksi Arizonan yliopistosta ja työskenteli vuosina 1966–1986 Jennings, Strouss & Salmon -lakiasiaintoimistossa.


title: Jon Kyl

text: Kyl istui Yhdysvaltain edustajainhuoneessa vuosina 1987–1995. Hänet valittiin senaattiin ensimmäistä kertaa vuonna 1994 Arizonasta, ja hän tuli valituksi uudelleen vuosina 2000 ja 2006. Hän ei ollut enää ehdolla vuonna 2012. Kyl palasi senaattiin syyskuussa 2018, kun Arizonan kuvernööri Doug Ducey nimitti hänet ottamaan paikan, joka oli ollut vapaana John McCainin kuoleman jälkeen. Hän erosi senaatista 31. joulukuuta 2018. Hänen paikkansa otti Martha McSally.


title: Jon Kyl

text: "National Journal" nimesi Kylin maaliskuussa 2007 senaatin neljänneksi konservatiivisimmaksi jäseneksi.


title: Uudenseelanninalbatrossi

text: Uudenseelanninalbatrossi ("Thalassarche bulleri") on pienikokoinen, eteläinen ulappalintu. Lajin nimesi Walter Rothschild vuonna 1893 uusiseelantilaisen lintutieteilijä Walter Bullerin kunniaksi.


title: Uudenseelanninalbatrossi

text: Linnun pituus on keskimäärin 79 cm, siipien kärkiväli 2,1 m ja paino 2–3,1 kg. Olemukseltaan se on lokkimainen. Linnun alapuoli on valkoinen, yläpuoli tummanharmaa. Pää ja kaula ovat vaalean hopeanharmaat ja silmän ympärillä on mustavalkoinen kuviointi. Nokka on keltamusta. Nuoren linnun pää on tumman ruskehtava ja myös nokka on ruskea. Sukupuolet ovat samanväriset.


title: Uudenseelanninalbatrossi

text: Uudenseelanninalbatrossi elää eteläisellä Tyynellämerellä. Se on endeeminen laji Uudessa-Seelannissa ja pesii kuudella saarella. Maailman kokonaispopulaatio on noin 64 000 lisääntymisikäistä yksilöä eli noin 32 000 paria. Lajin kanta on vakaa, mutta se on luokiteltu vaarantuneeksi. Nuoret ja pesimättömät linnut sekä vanhat linnut pesimäajan ulkopuolella vaeltelevat Australian, Tasmanian ja Uuden-Seelannin vesillä sekä Etelä-Amerikan länsirannikon tuntumassa Humboldtin merivirralla.


title: Uudenseelanninalbatrossi

text: Linnun elinympäristönä ovat pesimäaikana syrjäiset saaret, muun osan vuotta se vaeltelee eteläisellä Tyynellämerellä.


title: Uudenseelanninalbatrossi

text: Uudenseelanninalbatrossi pesii joka vuosi. Pesä voi sijaita niityllä, suolla tai kalliojyrkänteellä. Naaras munii yhden munan, jota molemmat puolisot hautovat. Tutkimusten mukaan menestyksellinen pesintä kasvaa iän mukana niin, että yli 20-vuotiaiden lintujen pesintä onnistuu huomattavasti paremmin kuin nuorempien.


title: Uudenseelanninalbatrossi

text: Laji käyttää ravintonaan kaloja, mustekaloja, vaippaeläimiä ja äyriäisiä.


title: Trainers’ House

text: Trainers’ House on suomalainen informaatioteknologia-, yritysvalmennus- ja markkinointiyritys. Trainers’ House aloitti toimintansa nimellä Writers’ Studio. Yritys fuusioitui pörssiyhtiö Satama Interactiven kanssa 31. joulukuuta 2007 ja sen tuloksena yhtiön nimi muutettiin Trainers’ House Oyj:ksi.


title: Trainers’ House

text: Trainers’ Housen palveluksessa oli vuoden 2009 lopussa 227 henkilöä, mutta sittemmin henkilökunnan määrä on vähentynyt noin 130 henkilöön. Yrityksen toimisto sijaitsee Espoon Technopoliksessa.


title: Trainers’ House

text: Trainers’ House Oyj:n (TRH1V) osakkeet noteerataan OMX:n Helsingin Pörssissä. Jari Sarasvuo ja hänen määräysvaltayhtiönsä Isildur Oy omisti vuonna 2008 36,7 prosenttia yhtiön osakkeista, mutta Sarasvuo vähensi omistustaan vuonna 2009 30 prosenttiin.


title: Trainers’ House

text: "Diili"-televisio-ohjelman suomalaisessa versiossa ryhmä kilpailijoita tavoitteli ensimmäisellä kaudella Business Opportunity Directorin työpaikkaa Trainers’ Housessa.


title: Trainers’ House

text: Jari Sarasvuo perusti WSOY:n yritysjulkaisujen markkinoinnissa työskennelleen Kristiina Uurasmaan kanssa kustantamon sekä valmennus- ja suoramarkkinointiyritys Writers' Studion vuonna 2007. Alussa mukana oli myös Mikko Myyryläinen, jonka Sarasvuo osti ulos yrityksestä syksyllä 1997. Yrityksen liikevaihto oli runsaat 12 miljoonaa markkaa.


title: Trainers’ House

text: Muun muassa BMG Finlandin toimitusjohtajana työskennellyt Maija Kuusi siirtyi Trainers’ Housen konsultiksi, kun vuonna 2001 Trainers Housen toimitusjohtajana toimi Tuomo Luoma ja varatoimitusjohtajana diplomi-insinööri Vesa Honkanen (s. 1956). Honkanen, joka oli käynyt amerikkalaisen Brian Tracyn ja Sarasvuon yritysvalmennuskurssit, nousi yhtiön toimitusjohtajaksi seuraavana vuonna 2002. Yhtiössä työskenteli tuolloin 27 henkilöä ja liikevaihto oli alle seitsemän miljoonaa euroa. Yritys palkittiin Uudenmaan parhaana kasvuyrityksenä ja se oli useilla mittareilla Suomen kannattavin yritys. Maan hallitus teki verouudistusta ja Sarasvuo kehotti yrittäjiä "”verokapinaan”", nimitti Eero Heinäluomaa valehtelijaksi ja vaati Suomen Yrittäjien toimitusjohtaja Jussi Järventauksen eroa marraskuussa 2003: Sarasvuo esitti veroboikottia ja muita kostotoimia valtiota vastaan. Myöhemmin Sarasvuo lopetti kapinan ja pyysi anteeksi käytöstään.


title: Trainers’ House

text: Yhdysvaltalaisen "The Apprentice" -ohjelman, jossa juontaja toimi Donald Trump, suomalainen versio "Diili", aloitti MTV3:lla syksyllä 2004. Sarja oli Sarasvuolle ja Trainers’ Houselle menestys ja ensimmäisen tuotantokauden voittaja oli Olli Rikala. Puhuttiin Sarasvuon lanseeraman ”"huomiotalouden"” noususta. Sarasvuon ansiotulot olivat vuonna 2004 olivat noin 1,6 miljoonaa euroa ja pääomatuloja oli miljoona ja Sarasvuo olikin Suomen kovimpia ansiotulojen saajia.


title: Trainers’ House

text: Maaliskuussa 2008 Satama Interactiven hallitukseen valittiin Saunalahden ex-toimitusjohtaja Matti Vikkula ja it-yrittäjä Aarne Aktan. Sataman toimitusjohtajana viisi vuotta toiminut Jan Sasse sai lähteä. Syyskuussa 2006 Sarasvuo nosti omistusosuutensa Satamassa yli 10 prosenttiin ja tammikuussa 2007 jo 16,8 prosenttiin. Aloitettiin yhdistymisvalmistelut. Yhdistymissopimus oli noin 60 miljoonan euron arvoinen. Satama osti Trainers’ Housen osin velkarahalla ja se maksoi noin puolet kauppasummasta käteisenä ja loput omilla osakkeillaan. Sarasvuo sai yrityskaupassa 27 miljoonaa euroa käteistä ja 35,9 prosenttia uuden pörssiyhtiön Trainers’ Housen osakkeista.


title: Trainers’ House

text: Vuonna 2007 Trainers” Housella meni hyvin. Muun muassa Espoon sosiaali- ja terveystoimi palkkasi Sarasvuon kouluttamaan henkilökuntaansa asiakkaiden kohtaamista 200 000 eurolla. Pian kuitenkin alkoi taloudellinen taantuma ja jo seuraavana vuonna 2008 Trainers’ Housen tulos jäi yhtiön omista pitkän aikavälin tavoitteista ja yhtiön pörssikurssi kääntyi laskuun. Yhtiö luopui yksiköistään Düsseldorfissa, Tukholmassa ja Pietarissa ja irtisanoi suomessa 81 työntekijää maaliskuussa 2009.


title: Trainers’ House

text: Trainers’ House otti viiden miljoonan euron oman pääoman ehtoisen hybridilainan keväällä 2010 seurauksella, että yhtiön osakekurssi laski entisestään. Laina kuitenkin merkittiin kokonaan, ja näytti, että yhtiön tulos paranisi alkuvuodesta 2010 vaikka liikevaihto supistuikin. Toukokuussa 2010 yhtiö kuitenkin joutui irtisanomaan 20 henkilöä pääosin Tampereelta tavoitellessaan säästöjä. Elokuussa 2010 Trainers’ House luopui Satamasta. It-palvelutalo AtBusinessin liiketoiminta ja Trainers’ Housen it-projekti- ja tukipalveluliiketoiminnat myytiin yritykselle, joka jatkoi toimintaansa AtBusineksen nimellä. Trainers’ House sai kaupasta 6,2 miljoonalla eurolla käteistä ja 2,8 miljoonalla uuden yhtiön osakkaita. Trainers’ House perusti elokuussa 2010 myyntijohtajien vuokraamisyritys, Revenue Housen, (toimitusjohtaja Tiina Antturi). Samalla kerrottiin, että tulevaisuudessa keskitytään ”"--teknologia-avusteiseen valmennukseen"”. Henkilökunnan määrä oli laskenut heinäkuun 2010 lopussa 80 henkilöön. Marraskuussa 2010 Trainers’ House jätti Vantaan kaupungin nettisivuista kalleimman tarjouksen, senkin myöhässä, ja tarjousta ei otettu mukaan kilpailuun.


title: Trainers’ House

text: Jari Sarasvuo siirtyi syrjään Trainer’s Housen toimitusjohtajan tehtävästä tammikuussa 2011, kun yhtiö teki mittavan noin 14,4 miljoonan euron alaskirjauksen. Konsernitaseessa yhtiön liikearvo oli alaskirjauksen jälkeen 25,8 miljoonaa euroa. Trainers’ Housen toimitusjohtajaksi palasi varatoimitusjohtajana toiminut Vesa Honkanen. Sarasvuo jatkoi yhtiön hallituksen jäsenenä. Vuosi 2011 oli vaikea Trainer’s Houselle: liiketulos kertaluonteisten erien ja kauppahinnan allokointien jälkeen oli tappiollinen 16,7 miljoonaa euroa.


title: Sarvepalli Radhakrishnan

text: Sarvepalli Radhakrishnan (, ) (5. syyskuuta 1888 – 17. huhtikuuta 1975) oli intialainen filosofi ja Intian presidentti ajalla 13. toukokuuta 1962 – 13. toukokuuta 1967. Hän toimi Intian varapresidenttinä vuosina 1952–1962. Tätä ennen hän oli ollut Intian suurlähettiläänä Moskovassa 1949-1952 siirryttyään pitkän akateemisen uran jälkeen politiikkaan..


title: Sarvepalli Radhakrishnan

text: Radhakrishnan oli filosofian ja vertailevan uskontotieteen oppinut ja pyrki saattamaan itäistä ja läntistä ajattelua yhteen. Hän esitteli läntisen idealismin intialaiseen filosofiaan, ja esitteli intialaista filosofista ja uskonnollista ajattelua englanninkieliselle yleisölle. Hänen keskeisin teoksensa, "Idealistinen elämänkatsomus", ilmestyi 1932.


title: Sarvepalli Radhakrishnan

text: Radhakrishnan katsoi, että länsimaiset filosofit olivat kaikista objektiivisuusväitteistään huolimatta kulttuurinsa teologisten vaikutteiden alaisia. Hän pyrki osoittamaan, että intialaista filosofiaa voitiin kutsua filosofiaksi länsimaisilla standardeilla, kun se ensin käännettiin akateemisen filosofian kielelle.


title: Sarvepalli Radhakrishnan

text: Radhakrishnan toimi filosofian professorina Mysoren (1918-1912) ja Kalkutan yliopistossa (1921–31) ja Oxfordin yliopistossa (1936–1939). Sen jälkeen hän oli Benaresin yliopiston varakansleri (1939-48) ja Delhin yliopiston kansleri (1953-1962).


title: Sarvepalli Radhakrishnan

text: Diplomaattisen uransa Radhakrishnan aloitti maansa UNESCO-delegaation puheenjohtajana ja Intian suurlähettiläänä Moskovassa. Intiaan palattuaan hänet valittiin varapresidentiksi ja 11. toukokuuta 1962 maansa toiseksi presidentiksi. Viisi vuotta myöhemmin Radhakrishnan vetäytyi politiikasta.


title: Samuele Papi

text: Samuele Papi (s. 20. toukokuuta 1973) on italialainen lentopalloilija. Hän on pelannut vuodesta 1998 lähtien Sisley Volleyn joukkueessa ja voittanut useita Italian-mestaruuksia. Hän on pituudeltaan 191-senttinen.


title: Samuele Papi

text: Samuel Papi asui lapsena Anconan lähellä sijaitsevassa pikkukaupungissa. Hän pääsi Italian maajoukkueeseen ensimmäisen kerran vuonna 1992 ja nousi pari vuotta myöhemmin maajoukkueen vakiopelaajaksi. Alun perin lempinimellä ”Samu” tunnettu Papi sai uudeksi lempinimekseen ”O’fenomeno”, jolla tunnettiin aiemmin italialais-brasilialainen, Parmassa pelannut, Papin tavoin suhteellisen lyhyt Renan Dal Zotto.


title: Samuele Papi

text: Vakiinnutettuaan paikkansa maajoukkueessa Papi jätti Italian A2-liigassa pelanneen Falconaran joukkueen. Hän siirtyi Cuneon joukkueseen, jossa häntä vaivasivat pitkäkestoiset loukkaantumiset. Sittemmin hän on menestynyt Italian A1-liigassa Sisley Volleyn riveissä.


title: Charles Hartshorne

text: Charles Hartshorne (5. kesäkuuta 1897 – 9. lokakuuta 2000) oli yhdysvaltalainen filosofi, joka keskittyi uskonnonfilosofiaan ja metafysiikkaan. Hän kehitti uusklassisen ajatuksen Jumalasta, sekä esitti modaalisen todistuksen Jumalan olemassaololle, joka oli kehitelmä Anselm Canterburylaisen ontologisesta todistuksesta. Hartshorne kehitti myös Alfred North Whiteheadin prosessifilosofiaa prosessiteologiaksi.


title: Tomusokeri

text: Tomusokeri on erittäin hienoksi jauhettua sokeria. Tomusokeria käytetään mm. leivonnaisten koristeluun siivilöimällä sitä leivonnaisten päälle sekä kuorrutteiden ainesosana.


title: Tomusokeri

text: Tomusokeri on valmistettu kidesokerista jauhamalla. Jauhetun kidesokerin lisäksi tomusokeri sisältää paakkuuntumisen estämiseen tärkkelystä, mm. perunatärkkelystä. Tomusokeria on myös saatavilla maustettuina.


title: David Graf

text: David Paul Graf (16. huhtikuuta 1950 Zanesville, Ohio – 7. huhtikuuta 2001 Phoenix, Arizona) oli yhdysvaltalainen näyttelijä. Hänet muistetaan parhaiten "Poliisiopisto"-elokuvasarjasta, jossa hän esitti Eugene Tackleberryä.


title: David Graf

text: Graf valmistui Lancaster High Schoolista ja opiskeli sen jälkeen collegessa teatteria.


title: David Graf

text: Graf teki elokuvadebyyttinsä vuonna 1981 elokuvassa "Neljä ystävää". Hän esiintyi kaikissa seitsemässä "Poliisiopisto"-elokuvassa ja vieraili myös useissa televisiosarjoissa, kuten "" ja "West Wing". Vuonna 2000 Graf näytteli elokuvassa "Kunniavelka".


title: David Graf

text: David Graf kuoli 51-vuotiaana äkilliseen sydänkohtaukseen kesken perhehäiden Phoenixissa, Arizonassa 7. huhtikuuta 2001.


title: Marion Ramsey

text: Marion Ramsey (s. 10. toukokuuta 1947, Philadelphia, Pennsylvania) on yhdysvaltalainen näyttelijä. Hän esiintyi vuonna 1976 lyhytikäiseksi jääneessä televisiosarjassa "Cos".


title: Marion Ramsey

text: Ramsey tunnetaan parhaiten "Poliisiopisto"-elokuvasarjasta, jossa hän esitti kimeä-äänistä, mutta herkästi malttinsa menettävää ja tarvittaessa varsin aggressiivista naispoliisi Laverne Hooksia.


title: Marion Ramsey

text: Ramsey on jatkanut uraansa televisiossa ja elokuvissa myös "Poliisiopisto"-sarjan loppumisen jälkeen.


title: Al-Askarin kultainen moskeija

text:
Al-Askarin kultainen moskeija () on šiiamuslimien pyhä moskeija Samarrassa, Irakin Salah al-Dinin maakunnassa. Se on eräs tärkeimpiä šiiamoskeijoita maailmassa. Moskeija on tunnettu suuresta kultaisesta kupolistaan, joka on tehty 72 000 palasta kultaa, ja kultaisista minareeteistaan. Kupoli tuhoutui terrori-iskuissa helmikuussa 2006 ja minareetit kesäkuussa 2007. Moskeija rakennettiin vuonna 944 kahden 800-luvulla eläneen imaamin ja profeetta Muhammadin jälkeläisen hautakammioksi.
Moskeijan tuhoutunut kupoli ja minareetit on sittemmin rakennettu uudelleen ja pyhäkköä restauroitu.


title: Al-Askarin kultainen moskeija

text: Al-Askarin kultainen moskeija joutui 22. helmikuuta 2006 kello 6.55 aamulla paikallista aikaa räjähdeiskun kohteeksi, joka tuhosi sen kultaisen kupolin ja vaurioitti pahasti myös muita osia. Joukko miehiä oli tunkeutunut aiemmin sisään rakennukseen, sitonut vartijat ja asentaneet räjähteet, joilla he onnistuneesti saivat tuhottua osan moskeijasta. Tunkeutujilla oli poliisiunivormut. Heti perään kostoiskuja tehtiin ainakin 60 sunnimoskeijaan.


title: Al-Askarin kultainen moskeija

text: Al-Askarin moskeija joutui heti seuraavana vuonna uudestaan iskun kohteeksi. Moskeijan kaksi korkeaa minareettia räjäytettiin maan tasalle noin kello 9 aamulla paikallista aikaa 13. kesäkuuta 2007. Kukaan ei loukkaantunut iskussa.


title: Al-Askarin kultainen moskeija

text: Iskua seurasivat kostoiskut sunnimuslimien moskeijoihin.


title: Al-Askarin kultainen moskeija

text: YK:n tiede- ja kulttuurijärjestö UNESCO ja Irakin hallitus rakennuttavat uudelleen al-Askarin kultaisen moskeijan. YK maksaa hankkeesta neljä miljoonaa euroa ja Irak 2,2 miljoonaa euroa. Rakennustöiden odotetaan kestävän kymmenen kuukautta. Moskeijan ulkoasu on määrä palauttaa ennalleen. Korjaustyöt olivat meneillään yhä vuonna 2013.


title: Bubba Smith

text: Charles Aaron ”Bubba” Smith (28. helmikuuta 1945 Orange, Texas – 3. elokuuta 2011 Los Angeles, Kalifornia) oli yhdysvaltalainen elokuvanäyttelijä ja amerikkalaisen jalkapallon pelaaja. Hän ryhtyi näyttelijäksi menestyksekkään urheilu-uran jälkeen vuonna 1983.


title: Bubba Smith

text: Smith pelasi opiskeluaikanaan puolustuksen linjamiehenä Michigan State Universityssa, jonka jälkeen hän siirtyi NFL-liigaan. Ammattilaisuransa aikana Smithin joukkueet olivat Baltimore Colts, Oakland Raiders ja Houston Oilers. Hänet valittiin vuonna 1988 College Football Hall of Fameen. Bubba Smithin veli Tody Smith oli myös jalkapalloilija.


title: Bubba Smith

text: Smithin merkittävin työ näyttelijänä oli rooli "Poliisiopisto"-elokuvasarjan Moses Hightowerina. Hän näytteli myös "Ihmemies MacGyverin" jaksossa "Split Decision" (suom. "Ei kaikilla tuomariäänillä"), jossa vieraili myös toinen amerikkalaisen jalkapallon pelaaja, tukimies Dick Butkus.


title: Bubba Smith

text: Bubba Smith kuoli 66-vuotiaana laihdutuslääkkeen aiheuttamaan myrkytykseen, joka ei sopinut yhteen hänen sydänsairautensa ja korkean verenpaineen kanssa.


title: Kathleen Robertson

text: Kathleen Robertson (s. 8. heinäkuuta 1973 Hamilton, Ontario) on kanadalainen näyttelijä. Hän esitti Clare Arnoldia "Beverly Hills 90210" -saippuasarjassa vuosina 1994–1997.


title: Kathleen Robertson

text: Robertson aloitti näyttelemisen jo lapsena. Myöhemmällä urallaan hän on esiintynyt muun muassa Theona komediassa "Scary Movie 2", Azkadelliana minisarjassa "Tin Man" ja TV-sarjassa "Boss".


title: Klaus Holma

text: Klaus Ben Holma (3. huhtikuuta 1914 Hämeenlinna – 9. marraskuuta 1944 Helsinki) oli suomalainen taidehistorioitsija ja kirjailija.


title: Klaus Holma

text: Holman vanhemmat olivat seemiläisten kielten dosentti, suurlähettiläs Harri Holma (1886–1954) ja Alli Hagfors-Haapakoski (1888–1963). Hän opiskeli ensi alkuun Helsingin Normaalilyseossa ja sittemmin Helsingin Suomalaisessa Yhteiskoulussa. Siellä hänen luokkatovereitaan olivat muun muassa Eino E. Suolahti, Kai Polón ja Saima Harmaja, joka perehdytti hänet runouteen. Ylioppilastutkinnon Holma suoritti 1932. Isän muutettua perheineen suurlähettilääksi Ranskaan Holma opiskeli taidehistoriaa Pariisin Sorbonnen ja Helsingin yliopistoissa opettajinaan muun muassa Onni Okkonen ja Yrjö Hirn. Hän väitteli filosofian tohtoriksi joulukuussa 1940 aiheenaan Louis Davidin suhde antiikkiin. Paitsi Ranskaa, Holma kierteli Italiassa ja Englannissa. Holma keräsi 1930-luvulla yhdessä äitinsä kanssa taidetta ja antiikkiesineistöä Pariisin antiikkimarkkinoilta ja Ranskan maaseudulta. Kerätty esineistö on nykyisin näytteillä Holman muistokokoelmassa Lahden historiallisessa museossa. Holma avioitui 1939 ranskalaisen Simonne Sachsin kanssa. Talvisodan alkuvaiheissa Holma ja hänen ystävänsä Aladár Paasonen neuvottelivat Ranskan johdon ja Kansainliiton kanssa Suomelle annettavasta tuesta. Holma palasi Pariisista Suomeen tammikuun alussa 1940 ja suoritti sitten upseeriopintoja. Jatkosodan alussa hän palveli rintamalla, mutta myöhemmin pääosin Mannerheimin esikunnassa Mikkelissä. Holma teki itsemurhan 9. marraskuuta 1944. Hänet löydettiin Pohjoisella Rautatienkadulla sijainneen kerrostalon ullakolta hirttäytyneenä.


title: Klaus Holma

text: Holma oli kielellisesti ja musiikillisesti lahjakas. Hän julkaisi esseitä, runoja, näytelmiä ja taidehistoriallisia tutkimuksia. Häntä innoitti etenkin ranskalainen modernisti André Gide sekä Roger Martin du Gard. Holma kirjoitti julkaistujen teostensa lisäksi jatkosodan aikana toisen maailmansodan aikaiseen Eurooppaan sijoittunutta romaania joka jäi kuitenkin käsikirjoituksen asteelle.


title: Paul Weiss

text: Paul Weiss (19. toukokuuta 1901 – 5. heinäkuuta 2002) oli yhdysvaltalainen filosofi, joka tunnetaan ennen kaikkea metafyysikkona sekä yrityksistään poistaa ikäsyrjintä yhdysvaltalaisista yliopistoista.


title: Paul Weiss

text: Weiss syntyi New Yorkissa. Hän valmistui filosofiasta City College of New Yorkista ja väitteli tohtoriksi Harvardin yliopistossa vuonna 1929 opiskeltuaan Alfred North Whiteheadin oppilaana. Weiss opetti useissa yliopistoissa, mutta vietti suurimman osan urastaan Yalessa, jossa hänellä oli lopulta hallussaan lahjoitettu oppituoli.


title: Paul Weiss

text: Weiss kirjoitti yli 30 teosta. Uransa alkuvaiheessa hän toimitti yhdessä Charles Hartshornen kanssa kuusi osaa Charles Sanders Peircen jälkeenjääneitä papereita. Weiss oli keskeinen tekijä Metaphysical Society of American ja sen julkaisun "Review of Metaphysics" perustamisessa. Yksi "Library of Living Philosophers" -sarjan teoksista on omistettu Weissille.


title: Paul Weiss

text: Weiss, joka eli 101-vuotiaaksi ja opetti Catholic Universityssä vielä 93-vuotiaana, syrjäytettiin useista nimityksistä hänen ikänsä vuoksi. Hän haastoi useita yliopistoja oikeuteen. Kun Catholic University kieltäytyi nimittämästä häntä uudelleen virkaan hänen ollessaan tuolloin 91-vuotias, hänen poikansa Jonathan, joka toimi lakimiehenä New Yorkissa, auttoi häntä saamaan nimityksen vielä kahdeksi vuodeksi. Korkein oikeus oli kieltäytynyt kuulemasta hänen aiempaa vetoomustaan Fordhamin yliopistoa vastaan.


title: Paul Weiss

text: Muistokirjoituksia:


title: Kultainen liiga 2007

text: Vuoden 2007 Kultainen liiga on yleisurheilukilpailujen sarja, jossa kaikki kilpailut voittamalla ansaitsee osuuden miljoonan dollarin palkintopotista.


title: Kultainen liiga 2007

text: Vuonna 2007 sääntöjä muutettiin edellisestä vuodesta. Kilpailijoiden on voitettava kaikki kuusi kilpailua, jolloin he jakavat miljoonan dollarin potin. Ainoastaan mikäli kukaan ei voita kaikkia kuutta kilpailua, jaetaan viisi kilpailua voittaneiden kesken 500 000 dollaria. Voittajan on myös kilpailtava saadakseen palkintonsa.


title: Kultainen liiga 2007

text: Kaudella 2007 Kultaiseen liigaan osallistuvat lajit ovat miehillä 100 metrin juoksu, 1 500 metrin juoksu, 110 metrin aitajuoksu, kolmiloikka sekä keihäänheitto ja naisilla 100 metrin juoksu, 400 metrin juoksu, 100 metrin aitajuoksu, korkeushyppy ja seiväshyppy.


title: Kultainen liiga 2007

text: Kauden 2007 Kultaisen liigan kilpailut:


title: Kultainen liiga 2007

text: Bislett Games järjestettiin Oslossa 15. kesäkuuta.


title: Kultainen liiga 2007

text:
Miehet
Naiset
Meeting Gaz de France järjestettiin Pariisissa 6. heinäkuuta.


title: Kultainen liiga 2007

text:
Miehet
Naiset
Golden Gala järjestettiin Roomassa 13. heinäkuuta.


title: Kultainen liiga 2007

text:
Miehet
Naiset
Weltklasse Zürich järjestettiin Zürichissä 7. syyskuuta.


title: Kultainen liiga 2007

text:
Miehet
Naiset
Memorial van Damme järjestettiin Brysselissä 14. syyskuuta.


title: Kultainen liiga 2007

text:
Miehet
NaisetISTAF järjestettiin Berliinissä 16. syyskuuta.


title: Kultainen liiga 2007

text:
Miehet
Naiset


title: Natasha Lyonne

text: Natasha Lyonne, koko nimeltään Natasha Bianca Lyonne Braunstein (s. 4. huhtikuuta 1979) on yhdysvaltalainen näyttelijä. Hänet tunnetaan useista komediarooleista, kuten Jessicana "American Piessa" ja sen jatko-osassa "American Pie 2:ssa" sekä Meganina elokuvassa "But I'm a Cheerleader" sekä KISS-yhtyeeseen perustuvassa elokuvassa "Detroit Rock City", jossa hän näytteli Christineä. Hän on kuitenkin tehnyt myös vakavia draamarooleja kuten Tim Blake Nelsonin vuonna 2001 ohjaamassa, Auschwitziin sijoittuvassa Harmaa alue -elokuvassa. Hän on entinen lapsinäyttelijä ja esiintyi mm. vuonna 1993 elokuvassa "Ville Vallaton" Pollyn roolissa.


title: Natasha Lyonne

text: Lyonne tunnetaan myös suositusta Netflixin alkuperäisvankilasarjasta Orange Is the New Black roolihahmona "Nicky Nichols". Hän on ollut mukana jokaisessa sarjan kuudesta tuotantokaudesta. Kyseisen sarjan ansiosta Lyonne on ollut ehdolla Primetime Emmy -palkintoon parhaasta naisvieralijasta komediasarjassa (jakso: ”Lesbopyyntö hylätty”) vuonna 2014, mutta ei kuitenkaan voittanut.


title: Natasha Lyonne

text: Lyonne syntyi New Yorkissa. Hän on joutunut ongelmiin poliisin kanssa syyllistyttyään rattijuopumukseen Miami Beachilla elokuussa 2001 sekä uhkailtuaan ja häiriköityään naapuriaan. Elokuussa 2005 hänen ilmoitettiin potevan Beth Israel Medical Centerissä hepatiitti C:tä, sydänlihastulehdusta ja ilmarintaa. Hän sai myös hoitoa huumausaineriippuvuuteen. Lyonnen isä kiisti "Access Hollywood"in haastattelussa perättöminä huhut, joiden mukaan Lyonne olisi ajautunut kodittomaksi. Näyttelijätär siirtyi kuntonsa kohennuttua "Goyband"-elokuvan (2007) kuvauksiin New Yorkissa.


title: Seyyed Hossein Nasr

text: Seyyed Hossein Nasr () on iranilainen islamilainen filosofi ja George Washington Universityn islamin tutkimuksen professori. Hän on vertailevan uskontotieteen, islamilaisen esoteerisuuden, sufilaisuuden, tieteenfilosofian ja metafysiikan oppinut.


title: Seyyed Hossein Nasr

text: Nasr on kirjoittanut yli 50 teosta ja yli 500 artikkelia neljällä kielellä.


title: Agitaatio (lääketiede)

text: Agitaatio (myös "agitatio") tarkoittaa lääketieteessä ja psykologiassa ahdistuneisuutta, johon liittyy voimakas kehon liikkeiden levottomuus. Se voi olla myös joskus neuroleptien tai muiden lääkkeiden sivuvaikutus.


title: Lalah Hathaway

text: Eulaulah ”Lalah” Hathaway (s. 1968) on yhdysvaltalainen rhythm and blues-, neosoul- ja jazz-laulaja.


title: Lalah Hathaway

text: Hathaway on kotoisin Chicagosta. Hänen isänsä on vuonna 1979 kuollut laulaja-pianisti Donny Hathaway. Hathaway opiskeli Berklee College of Musicissa, sai levytyssopimuksen Virgin Recordsilta ja julkaisi vuonna 1990 ensimmäisen albuminsa "Lalah Hathawayn".


title: Veikko Polameri

text: Veikko Olavi Polameri (11. helmikuuta 1946 Helsinki – 20. elokuuta 1979 Helsinki) oli suomalainen runoilija ja japanilaisen kirjallisuuden asiantuntija ja kääntäjä. Polameri perusti kirjallisuuslehti Manifestin vuonna 1968. Hän oli naimisissa 1966–1978 kirjailija Eila Kostamon kanssa.


title: Marjorie Grene

text: Marjorie Glicksman Grene (13. joulukuuta 1910 – 16. maaliskuuta 2009) oli yhdysvaltalainen filosofi. Hän kirjoitti ennen kaikkea eksistentialismista ja tieteenfilosofiasta, erityisesti biologian filosofiasta. Vuodesta 2005 hän oli Virginia Tech -yliopiston filosofian emeritaprofessori.


title: Marjorie Grene

text: Grene valmistui alun perin eläintieteestä Wellesley Collegesta. Hän väitteli filosofian tohtoriksi Harvardin yliopistosta (Radcliffe College).


title: Marjorie Grene

text: Grene opiskeli Saksassa Martin Heideggerin ja Karl Jaspersin kanssa, ja jätti Saksan vuonna 1933. Hän oli Tanskassa vuonna 1935, ja toimi tämän jälkeen Chicagon yliopistossa. Menetettyään virkansa siellä toisen maailmansodan jälkeen hän vietti 15 vuotta kotiäitinä ja maanviljelijänä.


title: Lamantiini

text: Lamantiini eli kynsimanaatti eli manaatti ("Trichechus manatus") on yksi kolmesta manaattilajista. Se elää vuorovesisuistoissa, suurissa joissa ja matalissa merissä Floridassa, Karibianmerellä ja Etelä-Amerikan pohjoisrannikolla Brasiliaan asti. Lamantiineja oli vuonna 2002 noin 10 000 – 12 000 yksilöä, ja se on luokiteltu vaarantuneeksi.


title: Lamantiini

text: Lamantiini voi kasvaa neljä metriä pitkäksi ja 1 600 kg:n painoiseksi. Lamantiini on väriltään harmahtavanruskea, ja sen ihossa on viherlevälaikkuja ja harvaa karvaa. Se elää usein pienissä perheryhmissä. Lamantiini tulee sukukypsäksi kahdeksanvuotiaana ja saa yhden poikasen kerrallaan. Se voi elää yli 28-vuotiaaksi. Lamantiini syö upos- ja kelluslehtisiä vesikasveja sekä rantatörmien kasveja.


title: Lamantiini

text: Lamantiinit kärsivät moottoriveneiden potkureista ja turismista sekä kalaverkoista ja metsästyksestä.


title: John Schlitt

text: John William Schlitt (s. 3. helmikuuta 1950 Lincoln, Illinois) on yhdysvaltalainen gospelmuusikko, joka oli kristillisen rockyhtye Petran solisti vuodesta 1986 vuoteen 2005. Ennen Petraa Schlitt soitti hard rock -yhtye Head Eastissa vuodesta 1973.


title: John Schlitt

text: John Schlitt syntyi Lincolnissa, Illinoisissa. Myöhemmin hänen perheensä muutti Pulaskin piirikuntaan, Illinoisiin, jossa hän kasvoi. Schlitt alkoi laulaa ja osoittaa kiinnostusta musiikkiin varhain. 13-vuotiaana,hän liittyi yhtyeeseen Vinegar Hills Hometown Band Something Different. Hän kävi Pulaski High Schoolin ja valmistui 1968. High school -vuosinaan Schlitt tapasi tulevan vaimonsa Dorla Froelichin.


title: John Schlitt

text: High schoolin jälkeen Schlitt pääsi Illinoisin yliopistoon pääaineenaan rakennussuunnittelu. Musiikki pysyi Schlittin tärkeimpänä kiinnostuksena. Vuonna 1972 hän liittyi laulusolistiksi rockyhtye Head Eastiin, jossa soitti hänen opiskelijatovereitaan. Schlitt valmistui 1974 ja omistautui täyspäiväisesti musiikille.


title: John Schlitt

text: Head East-yhtyeen kanssa Schlitt saavutti listamenestystä eri singleillään 1970-luvulla. Yhtye julkaisi studioalbumia. Päihdeongelmien vuoksi Schlitt erotettiin yhtyeestä vuonna 1980. Samana aikana Schlittin vaimosta tuli uudestisyntynyt kristitty ja hän sai Schlittin menemään pastorin puheille.


title: John Schlitt

text: Schlittistä tuli myös uudestisyntynyt kristitty ja hän selviytyi päihdeongelmistaan. Hän päätti jättää musiikkialan ja keskittyä perheeseensä. Sen jälkeen hän aloitti työt tehtaalla ja yleni kaivossuunnittelijaksi sekä myöhemmin kuluista ja aikatauluista vastaavaksi suunnittelijaksi..


title: John Schlitt

text: Oltuaan poissa musiikkialalta 5 vuotta, kitaristi Bob Hartman soitti Schlittille ja pyysi tätä perustamansa Petra-yhtyeen koe-esiintymiseen. Yhtye oli menettänyt laulajansa Greg X. Volz, joka siirtyi soolouralle. Koe-esiintymisen jälkeen Schlittiä pyydettiin yhtyeeseen. Ensimmäisen konserttinsa hän teki yhtyeessä 3. helmikuuta, 1986, ja oli yhtyeessä kaksi vuosikymmentä. Schlittin ensimmäinen julkaisu yhtyeessä oli vuoden 1986 albumi "Back to the Street".


title: John Schlitt

text: Petran 2 albumia sai levymyynnillään RIAA:n myöntämät kulta-arvot ("Beyond Belief" ja ""). Lisäksi yhtye voitti 4 Grammy-palkintoa ja useita Dove -palkintoja. Schlittin ollessa yhtyeessä Petra esiintyi kaikissa Yhdysvaltojen 50 osavaltiossa sekä 18 maassa.


title: John Schlitt

text: Oltuaan tauolla Petrasta Schlitt julkaisi 2 sooloalbumia: "Shake" vuonna 1995 ja "Unfit For Swine" vuonna 1996. Molemmat albumit olivat suhteellisen menestyksekkäitä ja saivat myönteisiä arvioita.


title: John Schlitt

text: Petran hajoamisen jälkeen vuonna 2005, Schlitt ja Petran perustaja Bob Hartman alkoivat työstää albumia nimellä II Guys from Petra. Albumi julkaistiin 26. tammikuuta 2007, ja se nimettiin "Vertical Expressionsiksi". Sen lisäksi Schlitt alkoi työstää 3. studioalbumiaan "The Grafting", joka julkaistiin 22. tammikuuta 2008. Schlittin vävy Dan Needham, tuotti albumin. Albumin julkaisua edelsi kappaleiden "The Grafting" ja "Only Men" esikuuntelu televisio-ohjelmassa Celebrations. Daystar Television Network näytti ohjelman kansainvälisesti. Toukokuussa 2008 John Schlitt kiersi Intiaa ja soitti 8 esitystä 6 kaupungissa uudella taustayhtyeellään. Taustayhtyeensä kanssa Schlitt esitti kappaleita soolojulkaisuiltaan sekä Petra-suosikkeja, ja kiertue sai myönteisiä arvioita viestimissä.


title: John Schlitt

text: Schlitt on esiintynyt Suomessa useaan otteeseen paitsi Petran kanssa, niin myös sooloartistina. Viimeksi hän esiintyi Suomessa Keuruun Iso Soitto-tapahtumassa kesällä 2010.


title: Sfax (kuvernoraatti)

text: Sfax () on yksi Tunisian 24 kuvernoraatista. Se sijaitsee Keski-Tunisiassa Välimeren rannikolla ja sen pääkaupunki on Sfax. Kuvernoraatissa on 955 421 asukasta (vuonna 2014) ja sen pinta-ala on 7 545 neliökilometriä. Kuvernoraattiin kuuluvat Kerkennasaaret.


title: Agitaatio

text: Agitaatio tarkoittaa yleiskielessä voimakasta yritystä vaikuttaa muihin ihmisiin jonkin asian tai aatteen puolesta. Usein sellainen tapahtuu vetoamalla tunteisiin eli kiihotuksena ja yllytyksenä. Agitaatiossa käytetään monia keinoja, muun muassa julkisia puheita, lentolehtisiä ja tiedotusvälineitä sekä nykyään myös enenevässä määrin Internetiä.


title: Agitaatio

text: Agitaation harjoittajaa kutsutaan agitaattoriksi.


title: Agitaatio

text: Termi propaganda tarkoittaa usein samaa mutta sanat ovat leimautuneet eri käyttäjätahoihin niin, että usein agitaation tai propagandan harjoittajat mieltyvät jompaankumpaan termiin jättäen toisen sanan tarkoittamaan vastustajien harjoittamaa toimintaa. Esimerkiksi natsi-Saksassa harjoitettiin mieluummin propagandaa, kun agitaatio katsottiin vasemmistolaiseksi toiminnaksi.


title: Agitaatio

text: Sana agitaatio tulee alun perin latinan sanasta "agitare", joka tarkoittaa liikkeelle saattamista, innokasta työskentelyä jonkin puolesta, kehittämistä ja kiihottamista johonkin.


title: Leela James

text: Leela James (s. 26. kesäkuuta 1983) on afroamerikkalainen soul-muusikko.


title: Leela James

text: Jamesin esikoisalbumi "A Change Is Gonna Come" julkaistiin Warner Bros.in kautta 21. kesäkuuta 2005. Albumi sai melko hyvän vastaanoton ja nousi "Billboard 200" -listan 148. sijalle. Ensimmäisen viikon aikana Jamesin levyä myytiin yhteensä yli 15 000 kappaletta.


title: Leela James

text: James on julkaissut singlet "Music", "Don't Speak", "Good Time" ja "My Joy".


title: Chainsmoker

text: Chainsmoker oli elektrockjazzdiskotrio, jossa soittivat Janne Westerlund, kitara, Pekka Jääskeläinen, basso, ja Killi Härkönen, saksofoni. Yhtye julkaisi kaksi albumia, joiden musiikkia on kuvailtu konerockiksi ja 80-luvun new wave/technoksi. Westerlund ja Jääskeläinen olivat yhtyeen kantavat voimat, ja he perustivat sen edellisen yhtyeensä Sweetheartin jatkoksi.


title: Chainsmoker

text: Chainsmokerin toiminta lakkasi Härkösen itsemurhaan, ja Jääskeläinen ja Westerlund perustivat uuden yhtyeen Blue Starin, joka vaihtoi pian nimensä Plain Rideksi.


title: Kultainen liiga 2006

text: Vuoden 2006 Kultainen liiga oli IAAF:n järjestämä yleisurheilukilpailujen sarja, jossa yleisurheilijoilla oli mahdollisuus päästä osalliseksi kahteen 500 000 dollarin palkintopottiin. Toinen potti jaettiin niiden kesken, jotka voittivat kaikki kuusi kilpailua ja toinen niiden kesken, jotka voittivat viisi tai kuusi kilpailua kuudesta mahdollisesta.


title: Kultainen liiga 2006

text: Kaudella 2006 Kultaisen liigan lajit olivat miehillä 100 metrin juoksu, 400 metrin juoksu, 1 500 metrin juoksu, 3 000 metrin juoksu tai 5 000 metrin juoksu, pituushyppy sekä keihäänheitto. Naisilla lajit olivat 100 metrin juoksu, 400 metrin juoksu, 3 000 metrin juoksu tai 5 000 metrin juoksu, 100 metrin aitajuoksu ja korkeushyppy.


title: Kultainen liiga 2006

text: Kolme urheilijaa voitti kaikki kuusi kilpailua ja ansaitsi 249 999 dollaria palkintorahaa: Asafa Powell, Jeremy Wariner sekä Sanya Richards. Lisäksi kolme kilpailijaa voitti viisi kilpailua ja sai 83 333 dollaria: Kenenisa Bekele, Irving Saladino ja Tirunesh Dibaba.


title: Kultainen liiga 2006

text: Kauden 2006 Kultaisen liigan kilpailut:


title: Kultainen liiga 2006

text: Bislett Games järjestettiin Oslossa 2. kesäkuuta.


title: Kultainen liiga 2006

text:
Miehet
Naiset
Meeting Gaz de France järjestettiin Pariisissa 8. heinäkuuta.


title: Kultainen liiga 2006

text:
Miehet
Naiset
Golden Gala järjestettiin Roomassa 14. heinäkuuta.


title: Kultainen liiga 2006

text:
Miehet
Naiset
Weltklasse Zürich järjestettiin Zürichissa 18. elokuuta.


title: Kultainen liiga 2006

text:
Miehet
Naiset
Memorial van Damme järjestettiin Brysselissä 25. elokuuta.


title: Kultainen liiga 2006

text:
Miehet
Naiset
ISTAF järjestettiin Berliinissä 3. syyskuuta.


title: Kultainen liiga 2006

text:
Miehet
Naiset


title: Paul Arthur Schilpp

text: Paul Arthur Schilpp (6. helmikuuta 1897, Dillenburg, Saksa – 5. syyskuuta 1993) oli yhdysvaltalainen filosofi ja kirjailija. Hän työskenteli Northwestern Universityssä.


title: Paul Arthur Schilpp

text: Schilpp perusti "Library of Living Philosophers" -kirjasarjan vuonna 1939 ja toimi sen toimittajana vuoteen 1981 saakka.


title: Dark Passion Play

text: Dark Passion Play on suomalaisen metalliyhtye Nightwishin kuudes studioalbumi. Se julkaistiin Suomessa keskiviikkona 26. syyskuuta 2007 Spinefarmin kautta ja muualla maailmassa Nuclear Blastin ja Roadrunnerin kautta kahta päivää myöhemmin.


title: Dark Passion Play

text:
Ensimmäinen single "Eva" julkaistiin toukokuussa, ja se oli myytävänä ainoastaan digitaalisena versiona. Single sai ensisoittonsa perjantaina 25. toukokuuta 2007 kello seitsemän YleX:llä ja Radio Rockilla. Uuden laulajan, Anette Olzonin, nimi ja haastattelu oli julkaistu yhtyeen kotisivulla edellisenä päivänä kello 17. Singlen piti ilmestyä vasta 30. toukokuuta, mutta julkaisua jouduttiin aikaistamaan kappaleen vuodettua brittiläisen connect.comin kautta Internetiin 24. toukokuuta.
Toinen single "Amaranth" oli ensimmäinen fyysinen single, ja se sai ensisoittonsa YleX-kanavalla 26. heinäkuuta 2007 kello 8.20. Antti Jokisen ohjaama "Amaranth"-video esitettiin ensimmäisen kerran 11. elokuuta 2007 MTV Finlandilla. Fyysinen single kappaleesta julkaistiin Suomessa 22. elokuuta 2007, ja se oli Suomen virallisen singlelistan ensimmäisellä sijalla yhdeksän viikon ajan ja myi kultaa (yli ) kahdessa päivässä. ”Amaranth” on yltänyt myös Unkarin ja Espanjan listaykköseksi sekä Britannian rocksinglelistan ykköseksi.


title: Dark Passion Play

text: Kolmas albumilta julkaistava single oli "Bye Bye Beautiful". Se jaettiin radioasemille albumin ilmestymisviikolla, mutta kaupallinen single julkaistiin vasta tammikuussa 2008. Musiikkivideon ohjasi ”Amaranthin” tapaan Antti Jokinen, ja siinä yhtyeen miespuolisten jäsenten paikoilla soittaa naisia. Videon ensisoitto oli maanantaina 24. syyskuuta 2007 kello 0.07 Voice-kanavalla. ”Bye Bye Beautiful” oli Suomen singlelistalla kahden viikon ajan ja korkeimmillaan kappale oli sijalla kahdeksan.


title: Dark Passion Play

text: Nightwish oli kuvannut kolmannen videonsa uudelle albumille jo lokakuun alussa. Videon ohjaajana toimi Stobe Harju. Rovaniemen kaupunki, jonka alueella video on tehty, tarjosi yhtyeelle rahoitusapua videoon sillä ehdolla, että kaupunki saisi käyttää sitä matkailumainonnassa. Videon kappale on The Islander ja sen ensiesitys oli 14. huhtikuuta 2008. 22. marraskuuta 2007 yhtyeen kotisivuilla ilmoitettiin seuraavan singlen olevan "Erämaan viimeinen", joka löytyy albumilta instrumentaalina "Last of the Wilds". Singleversiolla laulaa Indica-yhtyeen Johanna Salomaa ja se julkaistiin 5. joulukuuta 2007.


title: Dark Passion Play

text: Nightwishin kosketinsoittaja Tuomas Holopainen on tuottanut albumin ja säveltänyt suurimman osan sen kappaleista. Kyseessä on Holopaisen mukaan yhtyeen historian synkin ja melankolisin albumi.Tuomas Holopasaisen haastattelu Soundi 6-7/2007, s. 64 Lontoon Abbey Roadilla nauhoitettujen orkesteriosuuksien äänittäminen kesti kahdeksan päivää.Albumin tekeminen maksoi kaikkiaan 500 000 euroa.


title: Dark Passion Play

text: "Dark Passion Playn" ensimmäinen kappale on lähes pitkä progeteos ”The Poet and the Pendulum”. Haastattelussa Holopainen kertoi sen käsittelevän hänen vuonna 2005 kokemaansa tuskaa. Raidalla on muun muassa synkkää tekstiä sisältäviä Marco Hietalan huutokohtia. Holopainen sanoi kappaleen säveltämisen olleen poikkeuksellisen hankalaa, sillä kyseessä on hänelle Nightwishin kappaleista henkilökohtaisin. ”The Poet and the Pendulumin” jälkeen on Holopaisen mukaan albumin kolme yksinkertaisinta kappaletta, joihin lukeutuu singlenäkin julkaistu ”Amaranth”. ”Master Passion Greed”, yksi yhtyeen historian raskaimmista kappaleista, on puolestaan suurimmaksi osaksi Hietalan laulama. Solisti Anette Olzon kertoi, että hänelle tuli nauhoituksissa ongelmia muun muassa puolinuottien laulamisessa, mutta kunnollisen harjoittelun avulla vaikeudet saatiin voitettua.


title: Dark Passion Play

text: Albumin kesto on noin 75 minuuttia. Yksi sen kappaleista on kanteleen soittoa sisältävä instrumentaali ”Last of the Wilds”. Kanteletta soittaa Senni Eskelinen. Suomen Kanteleliitto palkitsi tästä hyvästä Holopaisen "Vuoden kantele" -tunnustuksella perusteinaan kappaleen lisäämä kanteleen tunnettavuus. ”Bye Bye Beautifulin” sanoituksista löytyy viittauksia Tarja Turuseen. ”Master Passion Greed” -kappaleessa Turusen manageriaviomiestä Marcelo Cabulia verrataan epäsuorasti Juudakseen.


title: Dark Passion Play

text: Kesäkuun 2007 loppupuolella YouTube-sivustolle ilmestyi kaksi uutta kappaletta, ”The Poet and the Pendulum” sekä ”Amaranth”. Tämän jälkeen uuden albumin kappaleita ilmestyi Internetiin ladattavaksi yhden–kolmen kappaleen erissä, kunnes elokuun alussa koko albumi oli vuotanut.


title: Dark Passion Play

text:
Levy myi Suomessa heti ilmestyspäivänä rikkoen samalla platinalevyrajan Suomessa (30 000 kappaletta) ja 30. syyskuuta yhtyeen internetsivut ilmoittivat albumin myyneen jo yli tuplaplatinan (60 000 kappaletta). Albumi oli luonnollisesti listaykkönen ja vietti viisi viikkoa ensimmäisellä sijalla. Albumi myi triplaplatinaa kuukausi julkaisua myöhemmin. Dark Passion Play oli Suomen myydyin albumi vuonna 2007.
Myös albumin ulkomainen menestys on ollut merkittävää. Ensimmäisellä viikollaan sitä myytiin maailmanlaajuisesti 143 000 kappaletta ja yhteensä tähän mennessä 710 000 kappaletta. Kultalevyn se on 11. lokakuuta Nightwishin kotisivulla julkistetun tiedotteen mukaan saanut Saksasta, Sveitsistä, Itävallasta ja Puolasta. Kyseisestä tiedotteesta kävivät myös ilmi seuraavassa taulukossa esitetyt listasijoitukset maailmalta.


title: Dark Passion Play

text: 29. lokakuuta ilmoitettiin Ruotsin kultalevystä ja 14. joulukuuta Sveitsin platinasta.


title: Dark Passion Play

text: ¹ Rock albumien sijalla 3.


title: Sata-Häme Soi

text:
Sata-Häme Soi on Ikaalisissa vuosittain järjestettävä harmonikkamusiikin ympärille rakentuva festivaali, joka pidettiin ensimmäisen kerran vuonna 1972. Tapahtuman alkuunpanija oli silloinen Ikaalisten kansalaisopiston rehtori, innokas musiikkimies Heikki Eränen. Tärkeänä tekijänä juuri Ikaalisten kehittymiselle Suomen eräänlaiseksi harmonikkakeskukseksi on ollut vahva paikallinen musiikkiperinne. Sata-Häme Soi muodostui nopeasti Suomen suurimmaksi alan tapahtumaksi varsinkin sen ensimmäiseksi taiteelliseksi johtajaksi kutsutun Lasse Pihlajamaan ansiosta. Vuonna 2007 tapahtumassa kävi yli 30 000 festivaalivierasta, joista konserttilipun lunastaneita oli 13 500.
Festivaaliin kuuluu Kultaisen ja Hopeisen Harmonikan kilpailut. Kansainvälinen Primus Ikaalinen -kilpailu oli suunnattu nuorille varietee- ja viihdemusiikin taitajille.


title: Sata-Häme Soi

text: Sata-Häme Soi -juhlien toiminnanjohtajana on toiminut vuodesta 2012 Ulla Majuri. Juhlien taiteellinen johtaja on Niko Kumpuvaara.


title: Sata-Häme Soi

text: Festivaali järjestää vuosittain maaliskuussa Suuren Harmonikkaristeilyn Turusta Tukholmaan Silja Europalla samaan tapaan kuin kansanmusiikin ja -tanssin harrastajat järjestävät Folklandia-risteilyn.


title: Sata-Häme Soi

text: Vuonna 2018 kerrottiin Sata-Häme Soi -tapahtuman olevan vakavissa talousvaikeuksissa ja koko festivaalin olevan vaarassa loppua kokonaan. Taustalla ovat Ikaalisista johdetun Suomen Harmonikkaliiton ja Sata-Häme Soi ry:n hallituksen välille syntyneet erimielisyydet vuosittain järjestettävän Suuren Harmonikkaristeilyn tuottojen jaosta. Riidan vuoksi Suomen Harmonikkaliitto järjesti tammikuussa 2018 oman harmonikkaristeilynsä, joka vei noin puolet Sata-Häme Soin maaliskuisen risteilyn osallistujista. Tämän seurauksena Sata-Häme Soi -festivaalin liikevaihto putosi vuoden 2017 560 000 eurosta vuoden 2018 410 000 euroon. Samalla festivaali putosi pois valtion avustamien suurten festivaalien joukosta. Vuonna 2018 Sata-Häme Soi -tapahtumalla oli tappiota ja ostovelkoja noin 166 000 euroa ja lisäksi velkaa Ikaalisten kaupungille noin 64 000 euroa. Ikaalisten kaupunginhallituksen ja -valtuuston on tarkoitus päättää festivaalin kohtalosta syksyn 2018 aikana.


title: Silent Waters

text: Silent Waters on Amorphisin albumi, joka julkaistiin 31. elokuuta 2007. Ensimmäisenä singlenä julkaistiin nimikappale "Silent Waters", joka oli Suomen virallisen singlelistan kakkosijalla julkaisuviikollaan heinäkuun ensimmäisellä viikolla 2007. Albumista julkaistiin myös digipack-versio, jolla on bonuskappale "Sign".


title: Silent Waters

text: Tyyliltään albumi on edeltäjäänsä "Eclipseä" tunnelmallisempi. Albumin aloittava kappale "Weaving the Incantation" ja sitä seuraava "A Servant" muistuttavat Amorphiksen kahdesta ensimmäisestä albumista. Eclipsen tapaan vokalisti Tomi Joutsenen laulut vaihtelevat matalasta murinasta puhtaaseen lauluun. Mukana on myös rauhallisempia kappaleita ("Her Alone", "Enigma") ja puhallinsoittimia ("Shaman").


title: Silent Waters

text: Albumin sanoitukset pohjautuvat Kalevalaan kertoen Lemminkäisen yrityksestä tappaa Tuonelan joutsenen.


title: Silent Waters

text:
Albumi myi kultalevyyn oikeuttavan määrän Suomessa.
Albumi sai Soundilta 4/5 tähteä.


title: Ilkka Kylävaara

text: Ilkka Uolevi Kylävaara (s. 25. joulukuuta 1946 Helsinki) on suomalainen toimittaja, ohjaaja ja kirjailija.


title: Ilkka Kylävaara

text: Kylävaara kävi Helsingin saksalaista koulua ja pääsi ylioppilaaksi 1965. Hän opiskeli dramaturgiksi ja ohjaajaksi Suomen teatterikoulun korkeakoululinjalla valmistuen teatteritaiteen maisteriksi ja työskenteli ohjaajana Ryhmäteatterissa vuoteen 1974 saakka. Tämän jälkeen Kylävaara on ollut vapaana kirjailijana, ohjaajana, juontajana, käsikirjoittajana ja toimittajana. 1980-luvun lopussa hän juonsi televisio-ohjelmaa "Ilettääkö" ja Seppo Ahdin kanssa ohjelmaa "Enkelten keittiö." Vuosina 1977–1990 Kylävaara näytteli kuunnelmasarjassa "Yhtä köyttä -yhdistys" ja oli myös yksi sen käsikirjoittajista.


title: Ilkka Kylävaara

text: 1980-luvun lopulla Kylävaara toimi myös kiinteistösijoittajana ja joutui taloudellisiin vaikeuksiin. Maksamatta jääneet velat hänen brysseliläisistä kiinteistösijoituksistaan olivat vuoteen 2007 mennessä kasvaneet lähes 17 miljoonaan euroon.


title: Ilkka Kylävaara

text: Kylävaara on sanoittanut myös laulutekstejä. Vuonna 1996 Pyramid julkaisi Kylävaaran teksteistä ja Kaj Chydeniuksen sävellyksistä koostuvan albumin "Unet palaavat Helsinkiin".


title: Ilkka Kylävaara

text: Kylävaara julkaisi vuonna 2004 "Taistolaisuuden mustan kirjan", johon hän kokosi omia ja muiden kokemuksia 1970-luvun taistolaisesta liikkeestä.


title: Ilkka Kylävaara

text: Vuonna 2015 Kylävaaralle myönnettiin taiteilijaeläke.


title: Ilkka Kylävaara

text: Ilkka Kylävaara on Helsingin Sanomien entisen päätoimittajan Keijo Kylävaaran poika.


title: We Don’t Need to Whisper

text: We Don't Need to Whisper on yhtyeen Angels and Airwaves esikoisalbumi. Se julkaistiin 20. toukokuuta, 2006 Australiassa, 22. toukokuuta, 2006 Yhdistyneessa Kuningaskunnassa, ja 23. toukokuuta, 2006 Pohjois-Amerikassa.


title: We Don’t Need to Whisper

text: 18. maaliskuuta 2007 mennessä albumi on myynyt yli 500 000 kappaletta Yhdysvalloissa ja yli miljoona kappaletta maailmanlaajuisesti.


title: Dan Dare

text: Dan Dare on yhdysvaltalainen Columbia TriStar Televisionin ja Sony Pictures Entertainmentin tuottama animaatiosarja vuodelta 2002. Suomessa sarjaa on esittänyt Nelonen vuosina 2002–2004. Tarina kertoo siitä, kun avaruuden asukkaat ovat hyökänneet ja avaruutta puolustetaan.


title: Dan Dare

text: Sarja perustuu Frank Hampsonin luomaan brittiläiseen tieteissarjakuvaan, joka on ilmestynyt vuodesta 1950.